marsh-mellow/assamese_wikipedia huggingface dataset:
মানস-কন্যা হৈছে অভিজিত ভট্টাচাৰ্যৰ দ্বাৰা ৰচিত 'হেঙুল থিয়েটাৰ'ৰ ২০১৪-১৫ বৰ্ষৰ এখন নাট

অভিনয় শিল্পীসকল
আকাশদ্বীপ, আঙুৰলতা, বিপুল বৰা, আলোকজ্যোতি, জীৱন হাতীকাকতী আদি

মূল-কাহিনীভাগ
এজন অতি দুখীয়া অথচ অতি জেদী আৰু অতি খঙাল যুৱকৰ ভুমিকাত আকাশদ্বীপ আৰু ধনীৰ দুলালীৰ ভূমিকাত আঙুৰলতাই অভিনয় কৰিছিল নায়কৰ হঠাতে উঠা খং আৰু মাৰপিত কৰা স্বভাৱৰ বাবেই নায়িকাই মূৰত দুখ পাইছিল কাহিনীৰ পাকচক্ৰত পৰি নায়কক ড্ৰাইভাৰ হিচাপে নায়িকাৰ পিতৃয়ে নিযুক্তি দিছিল কালক্ৰমত সেয়াই কাল হয় আৰু নায়ক-নায়িকা প্ৰেমত পৰে আৰু অৱশেষত ঘৰৰ অমান্তিত বিয়াত বহে বিয়াৰ পাছত তেওঁলোকৰ সুখৰ সংসাৰলৈ এগৰাকী কন্যা সন্তান আহিল কিন্তু এই মানস কন্যাৰ ভৰণ পোষনত হোৱা অসুবিধা আৰু নায়িকাৰ পূৰ্ৱৰ প্ৰেমিকাৰ চলনাত নায়ক-নায়িকাৰ বিচ্ছেদ হয়  নায়ক-নায়িকাৰ পুনৰ মিলন হল নে নাই আৰু ইয়াত তেওঁলোকৰ মানস- কন্যাৰ কি ভূমিকা এইবোৰ প্ৰশ্নৰেই আগবাঢ়িছে মানস- কন্যাৰ পৰৱৰ্তী নাট্য মুহুৰ্তবোৰ নাটকখনত নাট্যকাৰে নাটকৰ দৰে সংলাপ, কথাছবিৰ দৰেই নৃত্য-গীত- একশ্যন, হাঁহি-চকুলো সকলো দিবলৈ চেষ্টা কৰিছে

তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
মানস ৰবীন () অসমৰ এজন আগশাৰীৰ জনপ্ৰিয় কণ্ঠশিল্পী আৰু সংগীত পৰিচালক মূলতঃ তেওঁ লোকসংগীত আৰু পপ সংগীত পৰিৱেশন কৰে তেওঁ বহুতো জনপ্ৰিয় অসমীয়া বোলছবিৰ গীত, অসমীয়া থলুৱা লোক সংগীত আৰু বিহু সুৰীয়া গীতৰ এলবামত সংগীত পৰিচালনা কৰি অসমীয়া সংগীত জগতত এক সুকীয়া স্থান দখল কৰিবলৈ সক্ষম হৈছে তেওঁৰ অৱদান অসমীয়া সংগীত জগতত অনস্বীকাৰ্য 

ব্যক্তিগত জীৱন
মানস ৰবীনৰ জন্ম হয় ১৯৭৬ চনৰ ৩ ডিচেম্বৰত শিৱসাগৰত তেওঁৰ পিতৃৰ নাম আছিল ৰবীন্দ্ৰনাথ গগৈ আৰু মাতৃ আছিল তিলবালা দিহিঙীয়া মানস ৰবীনৰ প্ৰকৃত নাম মানস জ্যোতি গগৈ তেওঁৰ প্ৰাথমিক শিক্ষা আৰম্ভ হয় ২৩৩ নং নিমাইজান প্ৰাথমিক বিদ্যালয়ৰ পৰা তাৰ পিছত তেখেতে শিৱসাগৰ চৰকাৰী উচ্চতৰ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষাত অৱতীৰ্ণ হয় উচ্চ শিক্ষা তেখেতে যোৰহাটৰ জগন্নাথ বৰুৱা মহাবিদ্যালয়ৰ পৰা গ্ৰহণ কৰে

বৃত্তিগত জীৱন
মানস ৰবীনে সংগীতৰ ক্ষেত্ৰখনত প্ৰৱেশ কৰে ১৯৯৫ চনত মুউজিক মেকাৰ্চৰ বেনাৰত মুক্তি প্ৰাপ্ত একক এলবাম 'নীহাৰিকা'ৰ জৰিয়তে   ১৯৯৯ চনত মুক্তিপ্ৰাপ্ত এলবাম বৰষাৰ জৰিয়তে তেখেতে জনপ্ৰিয়তা লাভ কৰে তাৰ পৰৱৰ্তী পৰ্যায়ত তেখেতে অসমৰ বৃহৎ সংগীত প্ৰডাকচন হাউচ এন কে প্ৰডাকচনৰ লগত চুক্তিবদ্ধ হৈ জুবিন গাৰ্গৰ সৈতে বহুকেইখন বিহ সুৰীয়া গীতৰ এলবাম কৰে পৰৱৰ্তী পৰ্যায়ত তেওঁ নিজা প্ৰডাকচন মানস ৰবীন প্ৰডাকচন গঠন কৰে এই বেনাৰতে নিৰ্মিত তেখেতৰ সংগীত পৰিচালনাৰ 'জোনবাই' নামৰ বিহু সুৰীয়া ভিচিডি এলবামখনে দৰ্শকৰ মাজত যথেষ্ট জনপ্ৰিয় হৈছিল এই এলবামৰ কেইবাটাও খণ্ড নিৰ্মাণ কৰা হৈছিল ইয়াৰোপৰি 'পখিলা' আৰু 'লেফাফা' তেওঁৰ দ্বাৰা সংগীত পৰিচালিত অন্যতম জনপ্ৰিয় এলবাম

সংগীত পৰিচালক হিচাপে ভূমিকা
 অসমীয়া চলচ্চিত্ৰ বৰ্ষ কথাছবি পৰিচালক অন্যান্য তথ্য ১৯৯৯  প্ৰিয়া অ' প্ৰিয়া  অঞ্জন কলিতা  ২০০২  এয়েই জোনাক বিহীন জীৱন  মুন্না আহমেদ  ২০০২  ককাদেউতাৰ ঘৰ-জোঁৱাই  সুমন হৰিপ্ৰিয়া  ২০০৩  উজনিৰ দুজনী গাভৰু  চন্দ্ৰ মুদৈ  ২০০৩  বৰলা সংসাৰ  অচ্যুত ভাগৱতী  ২০০৪  ৰংমন  অমল বৰুৱা  ২০০৪  কাদম্বৰী  বাণী দাস  ২০০৭  জিলমিল জোনাক  শিবানন বৰুৱা  ২০১১  অপৰাজিতা  মুন মুস্তাক  ২০১৮  ককাইদেউ বিন্দাছ  ধ্ৰুৱ জ্যোতি বৰদলৈ 

বঁটা আৰু সন্মান
 বৰ্ষ মনোনীত কৰ্ম শ্ৰেণী বঁটা ফলাফল টোকা ১৯৯৯   কনিষ্ঠতম সংগীত পৰিচালক     চলচ্চিত্ৰ বঁটাৰ কনিষ্ঠতম সংগীত পৰিচালক ২০০২  শ্ৰেষ্ঠ গীতিকাৰ  প্ৰাগ চিনে বঁটা    ২০০৩, ২০০৪, ২০০৫   শ্ৰেষ্ঠ সংগীত পৰিচালক বঁটা     চলচ্চিত্ৰ সংগীত ২০০৬, ২০০৭   জোনবাই  শ্ৰেষ্ঠ ভিডিঅ' ছবিনিৰ্মাতা  চিত্ৰলেখা বঁটা   

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমৰ সঙ্গীত পৰিচালক
মানসকলৰ নাম ()ৰ ক্ষেত্ৰত পশ্চিমীয়া নামসমূহৰ দৰে ধাৰাবাহিক গঠন নাথাকে ভিয়েটনামী নামৰ বাহিৰে মেইনলেণ্ড দক্ষিণ-পূৱ এছিয়াৰ অন্য জাতিসমূহৰ দৰে, ম্যানমাৰৰ লোকসকলে মাতৃনাম বা পিতৃনামৰ কোনো প্ৰচলন নাৰাখে আৰু পৰিয়ালৰ নাম ব্যৱহাৰৰো পৰম্পৰা নাই যদিও থাই নাম (থাইলেণ্ড), লাও নাম (লাওচ), খমেৰ নাম (কম্বোডিয়া), আৰু মালয়েছিয়ান নাম (মালয়েছিয়া) বিংশ শতিকাৰ আৰম্ভণিতে পৰিয়ালৰ নাম ব্যৱহাৰ প্ৰচলন কৰিছিল, ম্যানমাৰত কোনো সময়তে এনে নামৰ ব্যৱস্থা প্ৰৱৰ্তন কৰা নহল, আৰু বৰ্তমানেও মানসকলৰ নামসমূহত পৰিয়ালৰ নাম অনুপস্থিত 
ম্যানমাৰৰ সংস্কৃতি অনুসৰি, ব্যক্তিসকলে নিজৰ নাম ইচ্ছা কৰিলে পৰিবৰ্তন কৰিব পাৰে, সাধাৰণতে কোনো চৰকাৰী অনুমোদনৰ প্ৰয়োজন নহয়, যি জীৱন পথৰ পৰিবৰ্তন প্ৰতিফলিত কৰে লগতে, বহু মানসকলৰ নামত এক বিশেষ সন্মানসূচক উপাধি থাকে, যি জীৱনৰ কোনো সময়ত দিয়া হয় আৰু নামৰ অঙ্গভুক্ত হৈ থাকে

পৰম্পৰাগত আৰু পশ্চিমীয়া শৈলীৰ নাম
মানসকলৰ নামবোৰ প্ৰথমে এটা চিলেবল আছিল, যেনে- উ নু বিংশ শতিকাৰ মাজভাগত বহু মানসকলে কোনো আনুষ্ঠানিক গঠন নোহোৱাকৈ হলেও দুটা চিলেবল ব্যৱহাৰ কৰিবলৈ আৰম্ভ কৰে ১৮৯০ চনৰ শেষৰ ফালে ব্ৰিটিছ পণ্ডিতসকলে লক্ষ্য কৰিছিল যে আৰাকানীসকলে সাধাৰণতে তিনিটা চিলেবলৰ নাম গ্ৰহণ কৰে আনহাতে মানসকলে এতিয়াও সৰ্বাধিক এটা বা দুটা নাম ব্যৱহাৰ কৰি আছে 

পাশ্চাত্য সংস্কৃতিৰ সৈতে অধিক পৰিচিত হোৱাৰ লগে লগে মান লোকসকলে ক্ৰমান্বয়ে নিজৰ সন্তানৰ নামত বৰ্ণৰ সংখ্যা বৃদ্ধি কৰি আহিছে বৰ্তমান পুৰুষৰ ক্ষেত্ৰত চাৰিটালৈকে আৰু মহিলাৰ ক্ষেত্ৰত পাঁচটালৈকে বৰ্ণৰ নাম ৰখাটো সাধাৰণ কথা

জ্যোতিষ ভিত্তিক নামকৰণ ব্যৱস্থা
বহুতো মান বৌদ্ধ ধৰ্মাৱলম্বী লোকে নিজৰ সন্তানৰ নাম ৰখাৰ বাবে জ্যোতিষ (যিটো পৰম্পৰাগত আঠদিনীয়া পঞ্জিকাত শিশুৰ জন্মদিন অনুসৰি নিৰ্ধাৰণ কৰা হয়) ব্যৱহাৰ কৰে উদাহৰণস্বৰূপে, সোমবাৰে জন্ম হোৱা শিশুৰ নাম "ক" () আখৰেৰে আৰম্ভ হ'ব লাগে

তথ্যসূত্ৰ

শ্ৰেণী:সংস্কৃতি
শ্ৰেণী:লোক-সংস্কৃতি
শ্ৰেণী:ম্যানমাৰ
শ্ৰেণী:ম্যানমাৰৰ ব্যক্তি
মানসিক বিসংগতি  হৈছে একপ্ৰকাৰৰ, মানসিক অথবা আচৰণগত সমস্যা মানসিক বিসংগতি থকা ব্যক্তিয়ে সাধাৰণ জীৱন যাপন কৰিব নোৱাৰে নাইবা সাধাৰণ জীৱন যাপনৰ ক্ষমতা হেৰুৱাই পেলায় বিভিন্ন ধৰণৰ মানসিক বিসংগতি দেখা পোৱা যায়, আৰু এনে বিসংগতিৰ লক্ষণো বিভিন্ন ধৰণৰ হয়

মানসিক বিসংগতিৰ কাৰণবোৰ স্পষ্ট নহয় এজন ব্যক্তিৰ অনুভৱ, কাৰ্য, চিন্তাধাৰা, আদিৰ ভিত্তিত এনে বিসংগতিৰ বৰ্ণনা কৰা হয় ই মানুহৰ মগজুৰ লগত জড়িত আৰু মানসিক স্বাস্থ্যৰ লগত সম্পৰ্কৃত মানসিক বিসংগতিৰ বৈজ্ঞানিক অধ্যয়নক মনোৰোগ বিজ্ঞান বোলে

মানসিক ৰোগৰ চিকিৎসালয় ভিত্তিক সেৱা, অথবা সামাজিক অনুষ্ঠান, আৰু মনোৰোগ বিশেষজ্ঞ, মনোবিজ্ঞানী আৰু সামাজিক চিকিৎসা কৰ্মীৰ বিভিন্ন অভীক্ষাৰ দ্বাৰা মানসিক বিসংগতিৰ চিকিৎসা কৰা হয় ইয়াৰ বাবে প্ৰায়ে নিৰীক্ষণ আৰু প্ৰশ্নকৰণৰ সহায় লোৱা হয় বিভিন্ন মানসিক স্বাস্থ্য কৰ্মীৰ দ্বাৰা চিকিৎসা প্ৰদান কৰা হয় এনে দুটা প্ৰধান উপায় হৈছে  আৰু   অন্যান্য চিকিৎসা পদ্ধতিবোৰ হৈছে সামাজিক বাৰ্তালাপ, দলীয় সেৱা আৰু আত্ম সহায় কিছুক্ষেত্ৰত অনৈচ্ছিক কাৰাবাস অথবা চিকিৎসাৰো ব্যৱহাৰ কৰা হয় অৱসাদ প্ৰতিৰোধ কৰিবলৈ বিভিন্ন ধৰণৰ আঁচনি কাৰ্যকৰী কৰা হৈছে

সাধাৰণ মানসিক বিসংগতিত, অৱসাদ (যাৰ দ্বাৰা বিশ্বজুৰি প্ৰায় ৪০০ নিযুত লোক প্ৰভাৱিত),  ( বিশ্বজুৰি প্ৰায় ৩৫ নিযুত লোক প্ৰভাৱিত), আৰু ক, (বিশ্বজুৰি দ্বাৰা প্ৰায় ২১ নিযুত লোক প্ৰভাৱিত) অন্তৰ্ভুক্ত কৰা হৈছে

তথ্য সংগ্ৰহ

শ্ৰেণী:মনোবিজ্ঞান
মানসী অগ্ৰৱাল (; জন্ম: ১০ জুন ১৯৮৪)
এগৰাকী ভাৰতীয় চলচ্চিত্ৰ নিৰ্মাতা, লেখিকা, প্ৰযোজক আৰু নৃত্য পৰিচালক, যিয়ে ভাৰতীয় চলচ্চিত্ৰ উদ্যোগত চলচ্চিত্ৰ ৰচনা, পৰিচালনা, চলচ্চিত্ৰ নিৰ্মাণ আৰু কৰিঅগ্ৰাফী কৰিছে অভিনেতা ইমৰাণ হাছমীয়ে অভিনয় কৰা চাংহাই ছবিখনৰ ভাৰত মাতা কি জয় গীতটোৰ কৰিঅগ্ৰাফীৰ বাবেই তেওঁ বেছিকৈ পৰিচিত পথ প্ৰদৰ্শনকাৰী অভিনয় শিল্পী - প্ৰিয়ংকা চোপ্ৰাৰ মেৰী কম, ৰাজকুমাৰ ৰাওৰ কাই পো চে, আৰু অভয় দেওলৰ দেৱ ডিত কাম কৰিছে

অভিনেতা ইমৰাণ হাছমীয়ে অভিনয় কৰা চাংহাইৰ ভাৰত মাতা কি জয় গীতটিৰ বাবে ফিল্মফেয়াৰ বঁটাৰ বাবে মনোনীত হৈছিল ইয়ংগিষ্টান ছবিখনৰ শুনো না সংগমৰমৰ গীতটোও ষ্টাৰডাষ্ট আৰু ফিল্মফেয়াৰ বঁটাৰ বাবে মনোনীত হৈছিল

নাইকা, বীবা, জণ্ডু বাম আদি ডাঙৰ ব্ৰেণ্ডৰ বিজ্ঞাপনৰ কোৰিঅগ্ৰাফীও কৰি আহিছে বিশিষ্ট আলোচনী ফেমিনাত আটাইতকৈ কম বয়সীয়া কৰিঅগ্ৰাফাৰ হিচাপে প্ৰকাশ পাইছে ২০১৮ চনত তেওঁৰ প্ৰথমখন চুটি ছবি দ্য হেণ্ডবেগ ৰ জৰিয়তে লেখক-পৰিচালক হিচাপে আত্মপ্ৰকাশ কৰে, যিখন ছবি 'হামাৰা মুভী' ইউটিউব চেনেলত পোষ্ট কৰা হৈছিল তেওঁৰ দ্বিতীয়খন ছবি ৰাণী লণ্ডনৰ লিফ্ট অফ গ্লবেল নেটৱৰ্কছৰ বাবে নিৰ্বাচিত হোৱাৰ লগতে দাৰভাংগা আন্তঃৰাষ্ট্ৰীয় চলচ্চিত্ৰ মহোৎসৱতো প্ৰদৰ্শিত হৈছিল গোল্ডেন জুৰী আন্তঃৰাষ্ট্ৰীয় চলচ্চিত্ৰ মহোৎসৱত চূড়ান্ত প্ৰতিযোগী হোৱাৰ লগতে ছবিখনে শ্ৰেষ্ঠ অভিনেতাৰ বঁটা লাভ কৰে বৰ্তমান ৰাণী ডিজনী হটষ্টাৰত উপলব্ধ দ্য হেণ্ডবেগ আৰু ৰাণী য়ি ইয়াং ফিল্মছৰ বেনাৰত নিৰ্মাণ কৰা হৈছিল  

তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
মানসী মোঘে (; জন্ম ২৯ আগষ্ট ১৯৯১) এগৰাকী ভাৰতীয় অভিনেত্ৰী আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ২০১৩ চনৰ মিছ ডিভা ইউনিভাৰ্ছৰ মুকুট পিন্ধিছিল আৰু ২০১৩ চনৰ ৯ নৱেম্বৰত ৰাছিয়াৰ মস্কোত অনুষ্ঠিত হোৱা মিছ ইউনিভাৰ্ছ ২০১৩ত ভাৰতক প্ৰতিনিধিত্ব কৰিছিল শেষত শীৰ্ষ ১০ গৰাকী চূড়ান্ত প্ৰতিযোগীৰ ভিতৰত স্থান লাভ কৰে 

প্ৰাথমিক জীৱন
ভাৰতৰ মধ্যপ্ৰদেশৰ ইন্দোৰত মাৰাঠী পৰিয়ালত জন্মগ্ৰহণ কৰিছিল মানসী মোঘে ইন্দোৰৰ শ্ৰী সত্য সাই বিদ্যা বিহাৰৰ পৰা স্কুলীয়া শিক্ষা সমাপ্ত কৰিছিল 

পেজেণ্ট্ৰি
মিছ ইউনিভাৰ্ছ ২০১৩
মিছ ইউনিভাৰ্ছ ২০১৩ পেজেণ্ট ক্ৰ'কাছ চিটি হল, মস্কো, ৰাছিয়াত অনুষ্ঠিত হৈছিল ফাইনেল ২০১৩ চনৰ ৯ নৱেম্বৰত হৈছিল আৰু মানসী মোঘে পঞ্চম ৰানাৰ্ছ আপ হিচাপে শীৰ্ষ ১০ ফাইনেলিষ্টৰ ভিতৰত স্থান লাভ কৰিছিল 

মিছ দিভা - ২০১৩
২০১৩ চনত প্ৰথম মিছ ডিভা ইউনিভাৰ্ছৰ মুকুট পিন্ধোৱাৰ পিছত মানসী মোঘে320
৫ ছেপ্টেম্বৰ ২০১৩ তাৰিখে বৃহস্পতিবাৰে নিশা হোটেল ৱেষ্টিন মুম্বাই গাৰ্ডেন চিটিত অনুষ্ঠিত হোৱা মিছ ডিভা - ২০১৩ ফাইনেলত মানসী মোঘেকে ধৰি ১৪ গৰাকী চূড়ান্ত প্ৰতিযোগীয়ে ইজনে সিজনৰ বিৰুদ্ধে প্ৰতিযোগিতাত অংশগ্ৰহণ কৰি খিতাপ দখল কৰে 

মানসী মোঘেক ২০১৩ চনৰ মিছ ডিভা ইউনিভাৰ্ছ হিচাপে অভিষিক্ত কৰা হয়, আনহাতে গৰ্লিন গ্ৰেৱালক ২০১৩ চনৰ মিছ ডিভা ইণ্টাৰনেশ্যনেল হিচাপে ঘোষণা কৰা হয় আৰু সৃষ্টি ৰানাক মিছ ডিভা এছিয়া পেচিফিক ৱৰ্ল্ড ২০১৩ হিচাপে ঘোষণা কৰা হয় 

তাৰ পিছত মানচিয়ে মস্কোৰ মিছ ইউনিভাৰ্ছ ২০১৩ত প্ৰতিযোগিতাত অংশগ্ৰহণ কৰে আৰু শীৰ্ষ ১০ ৰ ভিতৰত অন্ত পেলায় 

ফেমিনা মিছ ইণ্ডিয়া ২০১৩
মানসী ফেমিনা মিছ ইণ্ডিয়া ২০১৩ৰ ২১ গৰাকী চূড়ান্ত প্ৰতিযোগীৰ ভিতৰত অন্যতম আছিল পেজেণ্টত ৱাইল্ড কাৰ্ড এণ্ট্ৰি লাভ কৰে যত তেওঁ মিছ এক্টিভ উপ-খিতাপ লাভ কৰে 

চলচ্চিত্ৰ কেৰিয়াৰ
২০১৪ চনত মাৰাঠী ভাষা ছবিৰ শিৰোনাম বুগাদী মাজী সান্দলি গাত চিনেমাৰ ৰূপত আত্মপ্ৰকাশ কৰে মানসীয়ে 
সতীশ ৰাজৱাড়ৰ পৰিচালিত আগন্তুক মাৰাঠী ছবিত ছুপাৰষ্টাৰ অংকুশ চৌধাৰীৰ বিপৰীতে অভিনয় কৰা ছবিখনত তেওঁ অভিনয় কৰিছে  মনসী মোঘেৰ 'অটোগ্ৰাফ'ৰ প্ৰথম গীত 'অঘা ওঘনী ' এতিয়া ওলাইছে! - সৌন্দৰ্য্য প্ৰতিযোগিতা - ইণ্ডিয়াটাইমছ :..----------95822028.  -7 ডিচেম্বৰ 2022 ৱেবছাইটফেমিনা মিছ ইণ্ডিয়া

ফিল্মগ্ৰাফী

 বছৰ অলপ ভূমিকা টোকাসমূহ ২০১৫ চনৰ  বুগাদি মাজী চান্দলী গা  শুভঙী  মাৰাঠী ছবি২০২১খোৱাবন কে পৰিন্দে  ৱেব ছিৰিজ২০২২অটোগ্ৰাফ  এক জাপুন থেভাৱী আশী লাভষ্টৰীঅনুষ্কামাৰাঠী ছবি২০২৩য়াৰিয়ান ২লাদলীৰ বন্ধুহিন্দী চলচ্চিত্ৰ

তথ্য সংগ্ৰহ

শ্ৰেণী:ভাৰতীয় নাৰী
মানসী () ১৯৮১ চনত মুক্তি পোৱা গৌৰাঙ্গ ফিল্মচৰ বেনাৰত নিৰ্মিত, বলাই সেন পৰিচালিত এখন ৰঙীন পাৰিবাৰিক চলচ্চিত্ৰ ছবিৰ মূল ভূমিকাত অভিনয় কৰিছে বিজু ফুকন আৰু বিদ্যা ৰাৱে প্ৰখ্যাত বঙালী সাহিত্যিক আশাপূৰ্ণা দেৱীৰ কাহিনীৰ আধাৰত ছবিখন নিৰ্মাণ কৰা হৈছিল অগ্নিপৰীক্ষা নামেৰে ইয়াৰ এটা ওড়িয়া সংস্কৰণো নিৰ্মাণ কৰা হৈছিল মানসীৰ দৃশ্যগ্ৰহণ কলকাতাৰ টেকনিচিয়ান ষ্টুডিঅত হৈছিল কলকাতাৰ ষ্টুডিঅত দৃশ্যগ্ৰহণ হোৱা এইখনে শেষ ছবি কলকাতাত দৃশ্যগ্ৰহণ হোৱা প্ৰথম ছবি আছিল জ্যোতিপ্ৰসাদৰ ইন্দ্ৰমালতী

ছবিৰ পৰিচালক বলাই বঙালী ছবিৰ এগৰাকী অভিনেতা আৰু সহকাৰী, সহযোগী বা মুখ্য সহকাৰী পৰিচালক আছিল তেওঁ শ্ৰেষ্ঠ ছবিৰ ৰাষ্ট্ৰীয় বঁটাপ্ৰাপ্ত কাবুলিৱালা (১৯৫৭) তথা শ্ৰেষ্ঠ পৰিচালকৰ ৰাষ্ট্ৰীয় বঁটাপ্ৰাপ্ত এক ডক্তৰ কী মৌতৰ (১৯৯০) সহযোগী পৰিচালক আছিল পৰিচালনা সহকাৰী হিচাপে তেওঁ জড়িত থকা কেইখনমান ছবি হল- সবুজ দ্বীপেৰ ৰাজা (১৯৭৯), এক যে ছিলো দেশ (১৯৭৭), সাগিনা (১৯৭৪), আপোনজন (১৯৬৮), হাটে-বাজাৰে (১৯৬৭), ঝিন্দেৰ বন্দী (১৯৬১), ক্ষুধিতা পাষাণ (১৯৬০) আদি

কাহিনীৰ সাৰাংশ
জমিদাৰ দেৱনাৰায়ণ বৰুৱাৰ বিশাল সম্পত্তি ভোগ কৰিবলৈ সংসাৰত থাকি গল একেটি মাথো নাতি, নাম বুলু তেওঁৰ অন্তৰঙ্গ বন্ধু লক্ষীনাৰায়ণ জীয়াই থাকোঁতে তেওঁলোকৰ পুত্ৰ আৰু জীয়ৰীৰ মাজত বৈবাহিক সম্পৰ্ক কৰাৰ সংকল্প লৈছিল সেই সংকল্প পূৰণ নহল যদিও তাহানিৰ কথা মনত ৰাখিয়ে দেৱনাৰায়ণে তেওঁৰ নাতিয়েকৰ বাবে লক্ষীনাৰায়ণৰ পত্নী হেমপ্ৰভা চৌধুৰানীক তেওঁৰ নাতিনিয়েক মানসীক বিচাৰিলে এক দোধোৰমোধোৰ পৰিস্থিতিত চৌধুৰানীয়ে সেই প্ৰস্তাৱত মান্তি হল বৈদিক মন্ত্ৰোচ্চাৰণেৰে দুই নাবালক-নাবলিকাৰ বিবাহ সম্পন্ন হল কিন্তু বিয়াৰ হাঁহি-তামাচাৰ মাজতে জমিদাৰ দেৱনাৰায়ণে শেষ নিশ্বাস ত্যাগ কৰিলে 

কিন্তু এই বিয়াক মানসীৰ মাক চিত্ৰাই মানি লব নোৱাৰিলে খং আৰু বেজাৰত বলিয়াপ্ৰায় হৈ মাকে তাইৰ শিৰৰ সেন্দূৰ মচি দিয়াৰ প্ৰয়াস কৰিলে দিন বাগৰাৰ লগেলগে চিত্ৰাই জীয়েকক উচ্চশিক্ষা দিয়ালে, আধুনিক সমাজৰ লগত খাপ খুওৱাবলৈ সকলো প্ৰচেষ্টা চলালে তথা জীয়েকৰ বাবে যোগ্য দৰা বিচাৰি চলাথ কৰিলে ইফালে সম্পূৰ্ণ অকলশৰীয়া হৈ পৰা বুলুৱেও যেন জনসমুদ্ৰৰ কৰবাত হেৰাই থাকিল

কিন্তু মানসীৰ বাবে জানো শৈশৱৰ সেই বৈবাহিক বান্ধোকক নস্যাৎ কৰি দিয়া ইমান সহজ
অভিনয় শিল্পী

 বিজু ফুকন
বিদ্যা ৰাও
গিৰিশ চৌধুৰী
অমলা কটকী
বন্দনা শৰ্মা
গিৰিজা দাস
ৰশ্মিৰেখা শৰ্মা
ৰেজিনা বেগম
অনুৰাধা দাস
ৰবীন ডেকা
বিৰিঞ্চি ভট্টাচাৰ্য
কিশোৰ ভট্টাচাৰ্য
গৌতম চৌধুৰী
নিত্যা দত্ত
মাখন দেৱান
উমেশ দত্ত
পৰাগ পাত্ৰ

কলা-কুশলী
শব্দগ্ৰহণ- বলোৰাম বাৰুই, অনিল তালুকদাৰ
কলা নিৰ্দেশনা- সুনীতি মিত্ৰ
সঙ্গীত
সঙ্গীত ৰমেন বৰুৱাৰ গীতৰ কথাংশ লিখিছে কেশৱ মহন্তই কণ্ঠ দিছে দ্বীপেন বৰুৱা, ৰমেন বৰুৱা আৰু নমিতা ভট্টাচাৰ্যই

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮১ বৰ্ষৰ চলচ্চিত্ৰ
মানা পেটেল ( ; জন্ম: ১৮ মাৰ্চ ২০০০) গুজৰাটৰ আহমেদাবাদৰ এগৰাকী ভাৰতীয় বেকষ্ট্ৰ'ক সাঁতোৰবিদ

সাঁতোৰ কেৰিয়াৰ
মানা পেটেলে সাত বছৰ বয়সত সাঁতুৰিবলৈ আৰম্ভ কৰিছিল 

টকিঅ' অলিম্পিকৰ বাবে যোগ্যতা অৰ্জন কৰা প্ৰথমগৰাকী ভাৰতীয় মহিলা সাঁতোৰবিদ মান্না পেটেলে মহিলাৰ ১০০ মিটাৰ বেকষ্ট্ৰ'ক ইভেণ্টত অংশগ্ৰহণ কৰিছিল ২১ বছৰীয়া সাঁতোৰবিদগৰাকীয়ে ২০১৯ চনত গোৰোহাত আঘাত পাইছিল আৰু ২০২১ চনৰ আৰম্ভণিতেহে পুনৰ উভতি আহিছিল

১৩ বছৰ বয়সত তেওঁ হায়দৰাবাদত অনুষ্ঠিত ৪০ সংখ্যক জুনিয়ৰ নেচনেল একুৱাটিকছ চেম্পিয়নশ্বিপত ২০০ মিটাৰ বেকষ্ট্ৰ'কত ২:২৩.৪১ ছেকেণ্ডত ২:২৩.৪১ ছেকেণ্ড সংগ্ৰহ কৰি ২০০৯ চনৰ আগষ্ট মাহত টকিঅ'ত অনুষ্ঠিত এছিয়ান এজ গ্ৰুপ চেম্পিয়নশ্বিপত শিখা টেণ্ডনৰ ২:২৬.৪১ ছেকেণ্ডৰ ৰাষ্ট্ৰীয় অভিলেখ ভংগ কৰে ৰাষ্ট্ৰীয় গেমছতো মানাই ৫০ বেকষ্ট্ৰক আৰু ২০০ মিটাৰ বেকষ্ট্ৰকত স্বৰ্ণ পদক লাভ কৰিছে মানাই ৬০ সংখ্যক ৰাষ্ট্ৰীয় বিদ্যালয় গেমছ (২০১৫)ত ১০০ মিটাৰ বেকষ্ট্ৰ'কতো সোণৰ পদক লাভ কৰি বেকষ্ট্ৰ'কৰ ৰাষ্ট্ৰীয় অভিলেখ ভংগ কৰিছে

মানা ২০১৫ চনত অলিম্পিক গোল্ড কুৱেষ্টৰ বাবে নিৰ্বাচিত হয় ৫০ মিটাৰ, ১০০ মিটাৰ আৰু ২০০ মিটাৰ বেকষ্ট্ৰকত ৰূপৰ পদক লাভ কৰিছিল; ৫০ মিটাৰ মুক্ত শৈলীত ব্ৰঞ্জ; ৪১০০ মিটাৰ ফ্ৰীষ্টাইল ৰিলেত সোণৰ পদক; দ্বাদশ দক্ষিণ এছিয়ান গেমছ (২০১৬)ত ৪১০০ মিটাৰ মেডলি ৰিলে

৭২ সংখ্যক ছিনিয়ৰ ৰাষ্ট্ৰীয় জলজ চেম্পিয়নশ্বিপ-২০১৮ত মানাই ৩টা সোণৰ পদক লাভ কৰে

বাংগালুৰুত অনুষ্ঠিত হোৱা দশম এছিয়ান এজ-গ্ৰুপ চেম্পিয়নশ্বিপ-২০১৯ত মানাই ছটা পদক (১টা সোণ, ৪টা ৰূপ, ১টা ব্ৰঞ্জ) লাভ কৰে

২০২১ চনৰ অক্টোবৰ মাহলৈকে তেওঁ ৩১টা ৰাষ্ট্ৰীয় অভিলেখৰ সৈতে ৩২টা আন্তঃৰাষ্ট্ৰীয়, ৯৯টা ৰাষ্ট্ৰীয় পদক লাভ কৰিছে

ব্যক্তিগত জীৱন
আহমেদাবাদৰ উডগাম স্কুল ফৰ চিলড্ৰেনত বাণিজ্য বিজ্ঞানৰ শিক্ষা গ্ৰহণ কৰে গুজৰাট বিদ্যাপীঠ সাঁতোৰ কেন্দ্ৰত কমলেশ নানাৱতীক মানা পেটেলে প্ৰশিক্ষক হিচাপে লৈছিল

তথ্য সূত্ৰ
মানি প্লাণ্ট বা এপিপ্ৰেমনাম অৰেয়াম () হৈছে অৰেয়াম পৰিয়ালৰ অন্তৰ্গত আৰাচিয়া প্ৰজাতিৰ এক উদ্ভিদ ই ফৰাচী পলিনেছিয়াৰ ছ'চাইটি দ্বীপপুঞ্জৰ ম'ৰিয়াৰ স্থানীয় উদ্ভিদ এই প্ৰজাতিটো নাতিশীতোষ্ণ অঞ্চলত জনপ্ৰিয় গৃহ সজ্জাৰ বাবে ব্যৱহৃত উদ্ভিদ যদিও উত্তৰ দক্ষিণ আফ্ৰিকা, অষ্ট্ৰেলিয়া, দক্ষিণ-পূব এছিয়া, দক্ষিণ এছিয়া, প্ৰশান্ত মহাসাগৰীয় দ্বীপপুঞ্জ আৰু ৱেষ্ট ইণ্ডিজকে ধৰি বিশ্বৰ গ্ৰীষ্মমণ্ডলীয় আৰু উপগ্ৰীষ্মমণ্ডলীয় অৰণ্যতো উপলব্ধ হৈ পৰিছে কিছুমান ক্ষেত্ৰত এই উদ্ভিদে পৰিৱেশগত ক্ষতিসাধন কৰে

এই উদ্ভিদক ডেভিলছ ভিন বা ডেভিলছ আইভি বুলিও কোৱা হয় কাৰণ ইয়াক হত্যা কৰাটো প্ৰায় অসম্ভৱ আৰু আন্ধাৰত ৰাখিলেও ই সেউজীয়া হৈ থাকে উদ্ভিদ বিক্ৰী কেন্দ্ৰত কেতিয়াবা ভুলকৈ এই উদ্ভিদবিধ ফিলডেণ্ড্ৰন, পথছ বা চিণ্ডাপছাছ বুলি লেবেল লগোৱা থাকে ভাৰতীয় উপমহাদেশৰ বহু ঠাইত ইয়াক মানি প্লাণ্ট হিচাপেই জনা যায় কৃত্ৰিম হৰমন পৰিপূৰক অবিহনে ইয়াৰ ফুল খুব কমেইহে হয়; ১৯৬৪ চনত এই উদ্ভিদৰ খেতিৰ সময়ত শেষবাৰৰ বাবে স্বতঃস্ফূৰ্ত ফুল ফুলাৰ এক ৰিপৰ্ট পোৱা গৈছিল

এই উদ্ভিদবিধে ৰয়েল হৰ্টিকালচাৰেল ছ'চাইটিৰ গাৰ্ডেন মেৰিটৰ বঁটা লাভ কৰিছে

তথ্যসূত্ৰ

শ্ৰেণী:উদ্ভিদজগত
মাণিক বড়া আছিল অসমৰ এগৰাকী সাহিত্যিক আৰু তথ্যচিত্ৰ নিৰ্মাতা আৰু পৰিচালক ভবেন্দ্ৰ নাথ শইকীয়া পৰিচালিত সন্ধ্যাৰাগ নামৰ চলচ্চিত্ৰতো তেওঁ মুখ্য সহকাৰী পৰিচালক হিচাপে কাম কৰিছিল বড়াৰ উপন্যাসমূহৰ ভিতৰত 'বৈৰাগী বিহংগ' প্ৰধান অসমৰ বিভিন্ন ঠাইৰ ওপৰত নিৰ্মিত তথ্যচিত্ৰসমূহৰ বাবে তেওঁ বিশেষভাৱে পৰিচিত বড়াই বিস্ময় আলোচনীৰ সহকাৰী সম্পাদক ৰূপেও কাৰ্যনিৰ্বাহ কৰিছিল

কৰ্মজীৱন
মাণিক বড়া মূলতঃ সাহিত্য ৰচনা আৰু তথ্যচিত্ৰ নিৰ্মাণৰ বাবে জনাজাত আছিল তেওঁ বিস্ময় আলোচনীত ধাৰাবাহিকভাৱে "গল্পৰ চলেৰে বুৰঞ্জী কোৱা" বৈৰাগী বিহংগ নামৰ এক উপন্যাস ৰচনা কৰিছিল ১৯৮৩ চনত এই উপন্যাসখনক গ্ৰন্থ আকাৰে প্ৰকাশ কৰা হয় অসম আন্দোলনক প্ৰধান উপজীৱ্য হিচাপে লৈ বড়াই 'আকৌ শৰাইঘাট' নামেৰে আন এখন উপন্যাস ৰচনা কৰিছিল ৭০-ৰ দশকত তেওঁ বিস্ময়ৰ সহকাৰী সম্পাদক হিচাপে কাৰ্যনিৰ্বাহ কৰিছিল ইয়াৰ লগতে তেওঁ 'ৰংঘৰ' নামৰ চলচ্চিত্ৰ বিষয়ক আলোচনীৰ প্ৰতিষ্ঠাপক সম্পাদক আছিল তেওঁ চিত্ৰনাট্য আৰু নাটক ৰচনা কৰাৰ লগতে বহুসংখ্যক চুটিগল্পও ৰচনা কৰিছিল

বড়াই ১৯৭৭ চনত মুক্তিপ্ৰাপ্ত ড ভবেন্দ্ৰ নাথ শইকীয়া পৰিচালিত সন্ধ্যাৰাগ চলচ্চিত্ৰৰ মুখ্য সহকাৰী পৰিচালক হিচাপে কাম কৰিছিল ইয়াৰ যোগেদিয়েই তেওঁ চিত্ৰনাট্যকাৰ হিচাপে তেওঁৰ যাত্ৰা আৰম্ভ কৰিছিল

বড়াই নিৰ্মাণ কৰা 'অপৰূপ ৰংপুৰ' শীৰ্ষক তথ্যচিত্ৰখন অসমৰ প্ৰথমখন বিহংগম দৃষ্টিৰ তথ্যচিত্ৰ হেলিকপ্টাৰৰ সহায়ত নলীন দুৱৰাই দৃশ্যগ্ৰহণ কৰা এই তথ্যচিত্ৰখনৰ বিষয়বস্তু হৈছে শিৱসাগৰ জিলাৰ মধ্যযুগীয় কীৰ্তিচিহ্নসমূহ 'শিলেও কথা কয়' শীৰ্ষক আন এখন ছবিৰ বিষয়বস্তু আছিল অসমৰ পুৰাতাত্বিক স্থলসমূহ 'মদন-কামদেৱ' আৰু 'ভয়চ্ অব চাইলেন্স' নামৰ তথ্যচিত্ৰ দুখন মদন কামদেৱ দেৱালয়ৰ ভাস্কৰ্যসমূহক লৈ নিৰ্মিত তেওঁৰ অন্তিমখন তথ্যচিত্ৰ আছিল গোৱালপাৰা জিলাৰ শ্ৰী সূৰ্য পাহাৰৰ ভগ্নাৱশেষসমূহৰ বিষয়ে তেওঁ অসমৰ পুৰাতাত্বিক
গৱেষণাৰ লগতো জড়িত আছিল

সত্ৰীয়া সংগীতৰ ওপৰতো বড়াৰ জ্ঞান আছিল আৰু তেওঁকেই গড়মূৰ সত্ৰৰ ৰাসলীলাৰ নৃত্য-নাটিকাক সত্ৰৰ আওঁতাৰ বাহিৰলৈ আনি উন্মোচিত কৰাৰ কৃতিত্ব দিয়া হয়

দেহাৱসান
২০১৮ চনৰ ৬ নৱেম্বৰত শ্বাস-প্ৰশ্বাসজনিত কাৰণত গুৱাহাটীত বড়াই শেষ নিশ্বাস ত্যাগ কৰে
তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ চলচ্চিত্ৰ পৰিচালক
মানিক সাহা
মাণিক সাহা  এজন ভাৰতীয় ৰাজনীতিবিদ, যিয়ে ত্ৰিপুৰাৰ বৰ্তমান আৰু একাদশ মুখ্যমন্ত্ৰী হিচাপে কাৰ্যনিৰ্বাহ কৰি আছে তেওঁ ভাৰতীয় জনতা পাৰ্টিৰ ত্ৰিপুৰা শাখাৰ সভাপতি হিচাপে কাৰ্যনিৰ্বাহ কৰিছিল
ব্যক্তিগত জীৱন
তেখেতে ১৯৫৩ চনৰ ৮ জানুৱাৰীত মাখন লাল সাহা আৰু প্ৰিয়াবালা সাহাৰ ঘৰত জন্মগ্ৰহণ কৰেতদুপৰি, বিহাৰৰ পাটনাৰ চৰকাৰী দন্ত চিকিৎসা মহাবিদ্যালয় আৰু লক্ষ্ণৌৰ কিং জৰ্জ মেডিকেল কলেজৰ পৰা বিডিএছ আৰু এমডিএছ ডিগ্ৰী লাভ কৰে তেখেতৰ সহধৰ্মিনীৰ নাম হৈছে শ্ৰীমতী স্বপ্না সাহা

তথ্য সংগ্ৰহ

বাহ্যিক সংযোগ

শ্ৰেণী:ত্ৰিপুৰাৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্যমন্ত্ৰী
শ্ৰেণী:ৰাজনৈতিক ব্যক্তি
মাণিকে মাগে হিথে হৈছে যোহানী আৰু সতীশান ৰথনায়কৰ শ্ৰীলংকাৰ সিংহল ভাষাৰ এটি গীত

গীতটোৰ এটা অফিচিয়েল কভাৰ যোহানী আৰু সতীশানে প্ৰস্তুত কৰি ২০২১ চনৰ ২২ মে'ত মুক্তি দিছিল গীতৰ কথা লিখিছিল দুলান এ আৰ এক্সে তিনিমাহত ইউটিউবত এই কভাৰ গীতটোৱে ১৯ কোটি দৰ্শন অতিক্ৰম কৰিছিল গীতটো কেইবাটাও ভাষাত ডাব কৰা হৈছিল গীতটোৱে সমগ্ৰ দক্ষিণ এছিয়াৰ লগতে বিশ্বজুৰি চৰ্চ্চা লাভ কৰিছিল

ভিডিঅ' গীতটোৱে শ্ৰীলংকাত প্ৰথমটো বৃহৎ অগ্ৰগতি মূলক ভাইৰেল মাৰ্কেটিঙৰ সূচনা কৰে

অন্তৰালৰ কাহিনী
মূল
২০২০ চনত ক'ভিড-১৯ মহামাৰীৰ লকডাউনৰ সময়ত জুলাই মাহত শ্ৰীলংকাৰ চামথ সংগীতে প্ৰযোজনা কৰিছিল মূল গীত মাণিকে মাগে হিথে মূল গীতটোৰ পৰিচালক আছিল হাচিথ আৰিয়ান আৰু কণ্ঠদান কৰিছিল সতীশান আৰু দুলান এ আৰ এক্সে ২০২১ চনৰ ২২ মে'ত শ্ৰীলংকাৰ গণৰাজ্য দিৱসৰ লগত সংগতি ৰাখি ইউটিউবত এই কভাৰ গীতটো আপলোড কৰা হৈছিল

তথ্যসূত্ৰ
মানু এগৰাকী ভাৰতীয় অভিনেত্ৰী আৰু নৃত্যশিল্পী সৰ্ণ কদল মান্নান (১৯৯৯) অভিনয়ৰ দ্বাৰা তেওঁৰ আত্মপ্ৰকাশ পোৱাৰ পিছিত মানুৱে অভিনয় জীৱনক বাছি লৈছিল আৰু এগৰাকী নৃত্যশিল্পী হিচাপে তেওঁৰ আবেগক আগবঢ়াই গৈ পাৰফৰ্মিং আৰ্টচ সংন্থা স্থাপন কৰে আৰু গোটেই বিশ্বত নৃত্য-গীতত অংশ লয় ২০১১ চনত তেখেত অভিনেতা ৰজনীকান্তৰ যেতিয়া ছিংগাপুৰত অসুস্থ স্বাস্থ্যৰ পৰা পুনৰুদ্ধাৰত সহায় কৰাৰ সময়ত পুনৰুত্থিত হয়

 পেচা 
মানুৱে অসমৰ গুৱাহাটীত জন্মগ্ৰহণ কৰিছিল তেওঁৰ দেউতাকৰ নাম আছিল এম কে শৰ্মা আৰু মাকৰ নাম আছিল প্ৰভা দেৱী৪  আহৰণ কৰা হৈছে: ৩১  ২০২০  তেওঁ ৪ বছৰ বয়সৰ পৰা নৃত্য শিকিবলৈ লয় তেওঁ ১৯৯২ তথা ১৯৯৫ চনত যথাক্ৰমে গুৰুমোনি সিনহা সিংহ, গুৰু ৰবিন্দ কলিতা আৰু গুৰু হাজুৱাৰীৰ পৰিচালনাত তেখেত মণিপুৰী নৃত্য তথা কথক নৃত্যৰ শিক্ষা লাভ কৰে ইয়াৰ পিছত তেখেত ভাৰতনাট্যমৰ ব্যাপক প্ৰশিক্ষণ লৈছিল আৰু তেওঁৰ গুৰ পদ্ম হৰগোপালৰ তত্ত্বাবধানত ১৯৯৫ চনত তেখেত তেওঁৰ 'উদয়' () পৰিৱেশন কৰিছিল এখন ৰাষ্ট্ৰীয় নৃত্য ভ্ৰমণত যাত্ৰা কৰাৰ পিছত, তেওঁৰ নৃত্যৰ অনুৰাগ তেওঁক ধনঞ্জয়দেৰ পৰা প্ৰশিক্ষণ দিবলৈ চেন্নাইলৈ আনিছিল তেওঁৰ এটা নৃত্যৰ অনুষ্ঠান চোৱাৰ পিছত অভিনেতা বিবেক তেওঁক পৰিচালক সৰনৰ ওচৰলৈ নি প্ৰস্তাৱ কৰিছিল, যিয়ে 'কাদল মান্নান' (১৯৯৮)-ত তেওঁ প্ৰধান চৰিত্ৰত অভিনয় কৰিছিল মানু প্ৰথমত প্ৰস্তাৱটো প্ৰত্যাখ্যান কৰে, কিন্তু তেওঁৰ মা-দেউতাই ছয় মাহমান পিছত সম্মতি জনায় চলচ্ছিত্ৰটো সাফল্য হোৱা সত্ত্বেও, মানু অভিনেত্ৰী হিচাপে নচলি বাছি বাছি নিজৰ নৃত্য সংস্থা মানু আৰ্টচ প্ৰতিষ্ঠা কৰিছিল তেখেত বিশ্বব্যাপী নৃত্য-গীতত অংশ লৈছিল, শিবাগামী, লিভিং ট্ৰি, মাধৱী আৰু কোঞ্জুম ছালানগাইয়ৰ এটা শাস্ত্ৰীয় নৃত্য অনুষ্ঠানৰ শীৰ্ষস্থানীয় খেলুৱৈ হৈ উঠিছিল

মানুৰ বিয়া হোৱাৰ পিছত, তেখেত ছিংগাপুৰলৈ গুচি যায় আৰু ২০১১ চনত সংবাদ মাধ্যমত আকৌ আত্মপ্ৰকাশ পায়, যেতিয়া তেখেত 'ছিংগাইল কুৰুক্ষেত্ৰম' ভাৰতীয় নামেৰে এখন ছিংগাপুৰীয়া চলচ্চিত্ৰ প্ৰচাৰ কৰিছিল আৰু তাৰ পিছত অসুস্থতা পৰা ৰজনীকান্তৰ পুনৰদ্ধাৰত সহায়তাত জড়িত আছিল চলচ্চিত্ৰটোৰ প্ৰযোজক ৰজনীকান্ত তেওঁৰ ঘনিষ্ঠ আছিল, আৰু ছিংগাপুৰত থকা সময়ত মানুক অনুৰোধ কৰিছিল যে তেখেত অভিনেতাৰ চোৱা-চিতা কৰে যেন সেই বছৰত, তেখেত এজুথাথা কধাই ( ) নামৰ এখন টেলিফিল্মৰ চিত্ৰগ্ৰহণ কৰিবলৈ শ্ৰীলংকাত গৈছিল আৰু কলম্বোৰ এখন মেডিকেল কেম্পত তেওঁৰ পতী সন্দীপ দুৰাহ (এগৰাকী কেঞ্চাৰ ছাৰ্জন আছিল) তেখেত চেন্নাইৰ ভীষ্ম, দি গ্ৰাণ্ডছাৰ, দি পিতামহ প্ৰযোজনাত সহায় কৰিছিল, যত পৰিচালক কে বালচন্দ্ৰ, ৰজনীকান্ত আৰু অভিনেতা বিবেক উপস্থিত আছিল তেখেত তেওঁৰ দ্বিতীয় তামিল চলচ্চিত্ৰ, এনা ছাথাম ইন্দা নেৰাম (২০১৪) ত অভিনয় কৰি আত্মপ্ৰকাশৰ ষোল্ল বছৰ পিছত চতুষ্পদৰ মাকৰ ভূমিকাত অভিনয় কৰিছিল চলচ্চিত্ৰ পৰিচালক গুৰু ৰমেশ তেওঁক স্ক্ৰিপ্ট বৰ্ণানা কৰিছিল আৰু তেখেত প্ৰাথমিকভাবে তেওঁক জনাইছিল যে তেখেত চলচ্চিত্ৰত অভিনয় কৰিবলৈ আগ্ৰহী নহয় পিছত তেখেক তেওঁক আৰু ছিংগাপুৰ ভিত্তিক নাট্য অভিনেতা পুৰৱালান অভিনেতা ৰজনীকান্তৰ লগত সাক্ষাৎ কৰিবলৈ যায় আৰু তেওঁৰ স্ক্ৰিপ্টটো তেওঁৰ সমূখত বৰ্ণনা কৰিছিল ৰজনীকান্তৰ পৰামৰ্শত অৱশেষত মানু চলচ্চিত্ৰ অভিনয় কৰিবলৈ মানি লৈছিল, যদিও তেওঁৰ একমাত্ৰ উদ্বগ আছিল "চাৰি সাত বছৰৰ সন্তানৰ মাক" অভিনয় কৰা উচিত, যিটো মানুৰ বাবে সমস্যা নাছিল চলচ্চিত্ৰটোত এটা লো-প্ৰফাইল মুক্তি পাইছিল আৰু বক্স অফিচত বেয়া অভিনয় কৰিছিল

 চলচ্চিত্ৰ 
বৰ্ষচলচ্চিত্ৰচৰিত্ৰভাষাটোকা১৯৯৮কাদল মান্নানথিল'থাম্মাতামিল২০১৪ইন্না ছাথাম ইন্দা নেৰামচতুষ্পদৰ জননীতামিল

 তথ্য-উৎস 

 বহিঃসংযোগ 
 

শ্ৰেণী:অসমৰ ব্যক্তি
শ্ৰেণী:অসমীয়া অভিনেত্ৰী
শ্ৰেণী:অসমীয়া নৃত্যশিল্পী
শ্ৰেণী:জীৱিত ব্যক্তি
250
মানুছিহা (বাৰ্মিজ: ; ছান: ; ইংৰাজী: ; আক্ষৰিত অৰ্থ: 'মানুহ-সিংহ'), এবিধ বাৰ্মিজ কিংবদন্তীমূলক জীৱ৷ এই জীৱটো দেখিবলৈ আধা মানুহ আৰু আধা সিংহৰ দৰে৷ নৱজাত ৰাজকীয় শিশুসকলক সাগৰৰ পৰা অহা ৰাক্ষসী সকলে ভক্ষণ কৰাৰ পৰা ৰক্ষা কৰিবলৈ বৌদ্ধ সন্ন্যাসীসকলে এই জীৱ বিধ সৃষ্টি কৰিছিল বুলি বিশ্বাস কৰা হয় সাধাৰণতে বৌদ্ধ মঠ (পেগোডা) সমূহৰ চাৰিটা চুকত এই জীৱৰ মূৰ্ত্তিবোৰে পহৰা দি থকা দেখা যায় ইয়াৰ মূৰ আৰু কান্ধ মানুহৰ দৰে আৰু শৰীৰৰ পিছফালৰ অংশ সিংহৰ দৰে মানুহ আৰু সিংহৰ মিশ্ৰ আকৃতিৰ বাবে ইয়াক বাৰ্মিজ স্ফিংক্স বুলি ক'ব পাৰি উল্লেখযোগ্য যে শ্বেডাগন পেগোডাৰ ( ) মোহৰ আৰু সুৰক্ষাকৰ্মীৰ পেচ বেজত মানুছিহাৰ প্ৰতীক ব্যৱহাৰ কৰা হয়

ব্যুৎপত্তি
এখন অভিধানৰ পৃষ্ঠাত থকা মানুছিহাৰ চিত্ৰ
মানুছিহা () শব্দটো দুটা পালি শব্দৰ সংমিশ্ৰণ; মানুষ () অৰ্থাৎ "মানুহ" আৰু ছিহা () অৰ্থাৎ "সিংহ" এইদৰে ইয়াক আক্ষৰিক অৰ্থত "মানুহ-সিংহ" বুলি অনুবাদ কৰিব পাৰি

ম্যানমাৰ ভাষা আয়োগৰ দ্বাৰা প্ৰকাশিত ম্যানমাৰ-ইংৰাজী অভিধানত ৰ সংজ্ঞা দিয়া হৈছে:

শৰীৰৰ মূল অংশ মানুহৰ আৰু পিছফালৰ অংশ সিংহৰ দৰে এবিধ কল্পনাতীত জীৱ, যাক কাঁইতীয়া ঠেঙৰ সৈতে কুঁজা হৈ থকা ভংগীমাত চিত্ৰিত কৰা হয়৷ পালি   

ইতিহাস
মানুছিহাৰ ইতিহাস সম্পৰ্কীয় আটাইতকৈ বিখ্যাত সংস্কৰণটো হৈছে সাশনালংকায়া লেখাসমূহ ()৷ এই লেখাসমূহৰ মতে খ্ৰীষ্টপূৰ্ব ২৩৫ চনত প্ৰথম মানুছিহাৰ উদ্ভৱ হৈছিল৷ ই প্ৰকৃত জীৱ নহয়, বৰঞ্চ ৰাক্ষস, দানৱ আৰু দুষ্ট আত্মাক ভয় খুৱাবলৈ নিৰ্মাণ কৰা এক মূৰ্তিহে

ভগৱান বুদ্ধৰ পৰিনিৰ্ব্বানৰ ২৩৫ বছৰ পিছত পাঁচজন বৌদ্ধ সন্ন্যাসী সুৱৰ্ণভূমিৰ সাধুইমত উপস্থিত হৈছিল৷ সেই সময়ত তাত ৰজা ছিৰিমাশোকে ৰাজত্ব কৰিছিল চহৰখন সাগৰৰ ওচৰত থকাৰ বাবে সাগৰত বাস কৰা বিলুহমাসকলে ৰাজগৃহৰ পৰা কেঁচুৱাবোৰ খাবলৈ আহিছিল সন্ন্যাসীসকল অহাৰ দিনা ৰাণীয়ে এটা কেঁচুৱা জন্ম দিছিল আৰু সেই শিশুটো খাবলৈ ৫০০ বিলুহমা আহিছিল দেশৰ প্ৰজাসকলে বৰ ভয় খাইছিল তাৰ পিছত সন্ন্যাসীসকলে নিজৰ শক্তি ব্যৱহাৰ কৰি মানুহক মূৰ আৰু পিছফালটো সিংহ সদৃশ ১০০০ টা ভয়ংকৰ প্ৰতিমূৰ্তি সৃষ্টি কৰিছিল৷ এইদৰেই মানুছিহাৰ উৎপত্তি হৈছিল৷

এনেধৰণৰ কাহিনী ইতিহাসৰ বিভিন্ন সংস্কৰণত পোৱা যায়, কেৱল ৰাজধানী চহৰ সুৱৰ্ণভূমিৰ নাম আৰু স্থান বেলেগ বেলেগকৈ উল্লেখ কৰা হৈছে

চিত্ৰসম্ভাৰ

টোকা

তথ্য সংগ্ৰহ

শ্ৰেণী:কিংবদন্তিমূলক জীৱ
মানুষী ছিল্লাৰ (; জন্ম ১৪ মে' ১৯৯৭) এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ বিজয়ী তেওঁ ২০১৭ চনৰ মিছ ৱৰ্ল্ড খিতাপ দখল কৰে তাৰ আগতে তেওঁ ফেমিনা মিছ ইণ্ডিয়া ২০১৭ ৰ চূড়ান্ত বিজয়ীৰ খিতাপ দখল কৰিছিল আন্তৰাষ্ট্ৰীয় প্ৰতিযোগিতা মিছ ৱৰ্ল্ড বিজয়ী মানুষী ষষ্ঠ গৰাকী ভাৰতীয় মহিলা ইয়াৰদ্বাৰা ভাৰতে ভেনিজুৱেলাৰ লগত আটাইতকৈ বেছি সংখ্যক অৰ্থাৎ ৬ বাৰ মিছ ৱৰ্ল্ড প্ৰতিযোগিতাত চূড়ান্ত বিজয়ীৰ খিতাপ জয় কৰা দেশ হৈ পৰিল ১৭ বছৰ আগতে ২০০০ চনৰ মিছ ৱৰ্ল্ডৰ খিতাপ প্ৰিয়ংকা চোপ্ৰায়ে পঞ্চম বাৰৰ বাবে ভাৰতলৈ আজুৰি আনিছিল

প্ৰাৰম্ভিক জীৱন আৰু শিক্ষা
১৯৯৭ চনৰ ১৪ মে তাৰিখে মানুষীৰ হাৰিয়ানাৰ এক সুশিক্ষিত পৰিয়ালত জন্ম হৈছিল তেওঁৰ পিতৃ ড মিত্ৰ বসু চিল্লাৰ প্ৰতিৰক্ষা গৱেষণা আৰু বিকাশ সংগঠনৰ বিজ্ঞানী আৰু মাতৃ ড নীলম চিল্লাৰ মানৱ ব্যৱহাৰ সম্বন্ধ বিজ্ঞান প্ৰতিষ্ঠানৰ সহযোগী অধ্যাপক তথা স্নায়ৱিক ৰসায়ন বিজ্ঞান বিভাগৰ মুৰব্বী

তেওঁ চেইণ্ট থমাছ'ছ স্কুলত প্ৰাৰম্ভিক শিক্ষা লাভ কৰে আৰু বৰ্তমান হাৰিয়ানাৰ ভগৎ ফুল সিং মহিলা চিকিৎসা মহাবিদ্যালয়ত চিকিৎসা বিজ্ঞান পঢ়ি আছে তেওঁ এগৰাকী কুচিপুড়ি নৃত্য পটীয়সী তথা বিখ্যাত ৰাজা আৰু ৰাধা ৰেড্ডীৰ পৰা তেওঁ নৃত্য শিক্ষা গ্ৰহণ কৰিছে

তেওঁ ৰাষ্ট্ৰীয় নাট্য বিদ্যালয়তো শিক্ষা লাভ কৰিছিল
সৌন্দৰ্য প্ৰতিযোগিতা
২০১৭ চনৰ ২৫ জুন তাৰিখে মানুষীয়ে তেওঁৰ ৰাজ্য হাৰিয়ানাক প্ৰতিনিধিত্ব কৰি ফেমিনা মিছ ইণ্ডিয়া ২০১৭ ত অংশগ্ৰহণ কৰে এই প্ৰতিযোগিতাত তেওঁ মিছ ফটোজেনিক খিতাপ জয় কৰাৰ লগতে চূড়ান্ত প্ৰতিযোগিতাৰ খিতাপ নিজৰ দখললৈ আনে মিছ ইণ্ডিয়া ২০১৭ জয় কৰাৰ বাবে তেওঁ মিছ ৱৰ্ল্ড ২০১৭ প্ৰতিযোগিতাত ভাৰতক প্ৰতিনিধিত্ব কৰিবলৈ সুযোগ পায়

মিছ ৱৰ্ল্ড ২০১৭ প্ৰতিযোগিতাততেও টপ মডেল, পিপলছ চইছ আৰু মাল্টি মিডিয়া প্ৰতিযোগিতাত চেমি ফাইনেলিষ্ট আৰু বিউটি ৱিথ পাৰপছত সহঃ ৱবিজয়ীৰ খিতাপ লাভ কৰে তেওঁৰ বিউটি ৱিথ পাৰপছৰ প্ৰকল্প আছিল প্ৰকল্প শক্তি এই প্ৰকল্পত মহিলা সকলক ঋতুচক্ৰৰ সময়ত লবলগীয়া চাফ-চিকুণতাৰ বিষয়ে সজাগতা সৃষ্টি কৰা হয় প্ৰকল্পৰ বাবে তেওঁ প্ৰায় ২০খন গাঁও ভ্ৰমণ কৰি প্ৰায় ৫০০০ মহিলাক সামৰিলে ২০১৭ চনৰ ১৮ নৱেম্বৰ তাৰিখে চীন দেশৰ চনায়াত অনুষ্ঠিত চূড়ান্ত প্ৰতিযোগিতাত মানুষী ছিল্লাৰক চূড়ান্ত বিজয়ী ঘোষণা কৰা হয় মিছ ৱৰ্ল্ড বিজয়ী তেওঁ ষষ্ঠ গৰাকী ভাৰতীয়

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
মনুষী: এ জাৰ্নেল এবাউট উইমেন এণ্ড ছচাইটি হৈছে নাৰীবাদৰ লগতে লিংগ অধ্যয়ন আৰু সক্ৰিয়তাৰপ্ৰতি নিবেদিত ভাৰতীয় আলোচনী নতুন দিল্লীত থকা দুগৰাকী সাহিত্যিক মধু কিশ্বৰ আৰু ৰুথ ভানিতাই এই আলোচনীখন ১৯৭৮ চনত প্ৰতিষ্ঠা কৰিছিল কিশ্বৰ আৰু ভানিতাই ১৯৭৮ চনৰ পৰা ১৯৯১ চনলৈকে এই আলোচনীখনৰ সহ-সম্পাদনা কৰে ২০০৬ চনৰ শেষলৈকে মুঠ ১৫৭টা সংখ্যা প্ৰকাশ পাইছে "মনুষী" এটা প্ৰকাশন প্ৰতিষ্ঠান যিয়ে কেৱল ভাৰতৰ নাৰীৰ মৰ্যাদাৰ ওপৰত লিখা গ্ৰন্থই নহয়, লিংগ বিষয়ৰ সৈতে কম প্ৰত্যক্ষ সম্পৰ্ক থকা উপন্যাস আৰু চুটিগল্পও ছপা কৰে

মানুষীয়ে আৰম্ভণিৰে পৰাই দক্ষিণ এছিয়াৰ সম্পূৰ্ণ পৰিসৰৰ সম্প্ৰদায়ৰ বিষয়ে প্ৰবন্ধ প্ৰকাশ কৰিবলৈ চেষ্টা কৰি আহিছে ইয়াত নিয়মিতভাৱে পাকিস্তান, নেপাল, বাংলাদেশ আৰু শ্ৰীলংকাৰ মহিলা বিষয়ক প্ৰবন্ধৰ লগতে বিশ্বৰ বিভিন্ন প্ৰান্তৰ পৰা কম সঘনাই প্ৰবন্ধ সন্নিবিষ্ট কৰা হৈছে সম্পাদকসকলে দক্ষিণ এছিয়াৰ ইংৰাজী ভাষাৰ সংবাদ মাধ্যমত প্ৰায়ে তুলনামূলকভাৱে আওকাণ কৰা লোকসকলক সামৰি ল'বলৈ চেষ্টা কৰে এই আলোচনীখনৰ কৰ্মীসকলক কৃষক, শ্ৰমিক আৰু সংখ্যালঘু সম্পৰ্কে প্ৰবন্ধ অৱদান আগবঢ়াবলৈ কোৱা হৈছে, সেয়া ধৰ্মীয় হওক বা জাতিগত হওক মানুষীয়ে ধাৰাবাহিক বক্তৃতা আৰু প্ৰশিক্ষণ আলোচনা চক্ৰৰ পৃষ্ঠপোষকতা কৰে আৰু লগতে ভুক্তভোগী মহিলাসকলক তথ্যও প্ৰদান কৰে

তথ্যসূত্ৰ

শ্ৰেণী:ইংৰাজী আলোচনী
মানুহ খোৱা গছ () হৈছে এক প্ৰকাৰৰ কিংবদন্তিনিৰ্ভৰ মাংসভোজী উদ্ভিদ বা গছ; যি মানুহ বা আন ডাঙৰ প্ৰাণীক হত্যা কৰি সেইবোৰক ভক্ষণ কৰিব পৰাকৈ বৃহৎ মানুহ খোৱা গছ-সম্বন্ধীয় এনে বিভিন্ন জনশ্ৰুতি আৰু কাল্পনিক কাহিনী সমগ্ৰ বিশ্বতে শ্ৰুতিগোচৰ হয়
মাদাগাস্কাৰ গছ
মানুহ খোৱা উদ্ভিদৰ আটাইতকৈ প্ৰাচীন জ্ঞাত প্ৰতিবেদনৰ উৎপত্তি এডমাণ্ড স্পেন্সৰে নিউয়ৰ্ক ৱৰ্ল্ডৰ বাবে লিখা সাহিত্যিক ৰচনাত দেখিবলৈ পোৱা গৈছিল৷  স্পেন্সৰৰ এই প্ৰবন্ধটো প্ৰথমবাৰৰ বাবে ১৮৭৪ চনৰ ২৬ এপ্ৰিলত নিউয়ৰ্ক ৱৰ্ল্ডৰ দৈনিক সংস্কৰণত প্ৰকাশ পায় আৰু দুদিন পিছত পুনৰ কাকতখনৰ সাপ্তাহিক সংস্কৰণতো প্ৰকাশ পায়প্ৰবন্ধটোত "কাৰ্ল লেচে" নামৰ এজন কথিত জাৰ্মান অভিযাত্ৰী (পৰৱৰ্তী বিৱৰণীত কাৰ্ল বা কাৰ্ল লিচে বুলিও লিখা হয়) এজনে এখন চিঠি প্ৰকাশ কৰিছিল, যিয়ে মাদাগাস্কাৰৰ "মকোডো জনগোষ্ঠী"ই কৰা বলিদানৰ সন্মুখীন হোৱাৰ প্ৰতিবেদন দিছিল এই কাহিনীটো সেই সময়ৰ আন বহুতো বাতৰি কাকতে লৈ নিজৰ কাকতত প্ৰকাশ কৰিছিল, য'ত ১৮৭৪ চনৰ ২৭ অক্টোবৰৰ দক্ষিণ অষ্ট্ৰেলিয়ান পঞ্জীও আছিল, য'ত ই আৰু অধিক কুখ্যাতি লাভ কৰিছিল
গছজোপাৰ বৰ্ণনা কৰি বিৱৰণীটোৱে এইদৰে কয়:অনাহাৰে থকা সাপে আলোচনাৰ ক্ৰোধত চিকুন সুক্ষ্ম পালপিটোৱে তাইৰ মূৰৰ ওপৰত উঠি ক্ষন্তেক সময় কঁপি উঠিল, তাৰ পিছত যেন আসুৰিক বুদ্ধিমত্তাৰ প্ৰবৃত্তিৰে তাইৰ ডিঙি আৰু বাহুত হঠাতে কুণ্ডলীৰ দৰে বান্ধ খাই পৰিল তাৰ পাছত তাইৰ ভয়ংকৰ চিঞৰ আৰু তাতোকৈ ভয়ংকৰ হাঁহিবোৰ বন্যভাৱে উঠি আহিল আৰু নিমিষতে আকৌ ডিঙি চেপি হত্যা কৰা হ'ল৷ টেণ্ড্ৰিলবোৰে এটাৰ পিছত এটাকৈ, সেউজীয়া সাপৰ দৰে, নিষ্ঠুৰ শক্তি আৰু নাৰকীয় দ্ৰুততাৰে উঠি আহিল, নিজকে পিছুৱাই লৈ গ'ল আৰু তাইক  ভাঁজৰ পিছত ভাঁজ কৰি, নিষ্ঠুৰ দ্ৰুততা আৰু বন্য দৃঢ়তাৰে এনাকণ্ডাক মেৰিয়াই পেলালে

 য়াটেভেও 
জেমছ ডব্লিউ বুয়েলৰ ছি এণ্ড লেণ্ড (১৮৮৯)তইয়াটেভেও গছক আফ্ৰিকা আৰু দক্ষিণ আমেৰিকাৰ স্থানীয় বুলি বৰ্ণনা কৰা হৈছে, স্পেনিছ বাক্যাংশ    (. ')ৰ জৰিয়তে  বৰ্ণনামতে,  ইহঁতৰ বিষাক্ত "মেৰুদণ্ড" থাকে, যিবোৰ " উগ্ৰ আলোচনাত বহুতো বিশাল সাপৰ দৰে হৈ পৰে, মাজে মাজে কাল্পনিক শত্ৰুক আঘাত কৰাৰ দৰে কৰে আৰু ইফালৰ পৰা সিফাললৈ লৰচৰ কৰি থাকে" যিয়ে হাতৰ মুঠিত অহা যিকোনো জীৱক ধৰি বিন্ধি পেলায়

তথ্যসূত্ৰ

শ্ৰেণী:লোককথাৰ জীৱ
শ্ৰেণী:লোককথা
মানুহ হোৱাৰ গৌৰৱ () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন দুঃসাহসিক অভিযানমূলক গ্ৰন্থ ইয়াত মানুহে পোনপ্ৰথমবাৰৰ বাবে দক্ষিণ মেৰু বিজয় কৰাৰ কাহিনী বৰ্ণনা কৰিছে গ্ৰন্থখন ১৯৯৪ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয়

বিৱৰণ
কিতাপখনত ১১ টা প্ৰবন্ধত লিখা হৈছে  প্ৰবন্ধকেইটা হ'ল, 'অভিযান','দক্ষিণ মেৰু মহাদেশ','অকলশৰীয়া এণ্টাৰ্কটিকা', 'বাটকটীয়াসকল', 'ৰবাৰ্ট ফেলকন স্কট', 'দক্ষিণ মেৰু অভিযানৰ পৰিকল্পনা','স্কটৰ প্ৰথম এণ্টাৰ্কটিকা অভিযান','দক্ষিণ মেৰু অভিযান', 'প্ৰতিযিগিতা আৰম্ভ হ'ল', 'বগা বৰফৰ মাজত ক'লা পতাকাখন' আৰু 'ব্যৰ্থ হৈয়ো বিজয়ী' 

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়   . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
মানো, মান্নো, আস্কে বা মান্না হৈছে ছামি পৌৰাণিক কাহিনীত চন্দ্ৰৰ দেৱী ৰূপ 

ছামি জাতিৰ বিশ্ব দৃষ্টিভঙ্গি আনিমিজম বা আনিমিষ্টিক স্বভাৱৰ, যত ছামানবাদী বৈশিষ্ট্য থকা দেখা যায় সেই বিশ্বদৃষ্টিত দেৱ-দেৱীসকলে গুৰুত্বপূৰ্ণ স্থান অধিকাৰ কৰে প্ৰাকৃতিক প্ৰত্যেক শক্তিৰ লগত কোনোবা দেৱ-দেৱীৰ সম্পৰ্ক আছে বুলি ধৰা হয়, আৰু জীৱন নিৰ্বাহৰ উৎসসমূহ আত্মিক জগতৰ শক্তিসমূহৰ দ্বাৰা সুৰক্ষিত বুলি বিশ্বাস কৰা হয়, যাক অনুকূল কৰিবলৈ বিশেষ উপাসনা কৰা হয়2.3.4   

অন্যান্য প্ৰকৃতি দেৱীৰ দৰে, মানোও অনিশ্চিত আৰু বিপজ্জনক ৰূপে ধৰা হয় তেওঁৰ উপাসনা নতুন চন্দ্ৰৰ সময়ত বিশেষকৈ শীতকালীন অয়নান্তৰ সময়ত কৰা হয় এই সময়ছোৱাত যিকোনো প্ৰকাৰৰ শব্দ কৰা নিষিদ্ধ  বুলি গণ্য কৰা হৈছিল.. 

খ্ৰীষ্টান মিচনাৰীসকল আৰু পাদ্ৰীসকলে সাধাৰণতে এই পেগানিজম বা পেগান ধাৰণাসমূহ বুজি নোপোৱাকৈ তাক চয়তানিক বুলি বিবেচনা কৰিছিল ছামিসকলক বলপূৰ্বক খ্ৰীষ্টান ধৰ্মত দীক্ষিত কৰা হৈছিল, আৰু ছামানবাদী আচাৰসমূহ নিষিদ্ধ কৰা হৈছিল 

ছামি ধৰ্মীয় বিশ্বাসৰ অন্তৰ্গত আত্মিক জগত ছামি জনগোষ্ঠীৰ জীৱনৰ এক গুৰুত্বপূৰ্ণ অংশ ছামান হল এই জগত আৰু আত্মিক জগতৰ মাজৰ সংযোগ স্থাপনকাৰী কিছুমান ছামি ছামানৰ নোৱাইডি ড্ৰাম থাকে, আৰু অন্ততঃ এজন ছামানৰ ড্ৰামত মানো চন্দ্ৰৰ চিহ্ন থকা এটি ড্ৰাম পোৱা গৈছে 

 তথ্য সংগ্ৰহ  
 

শ্ৰেণী:দেৱী 
শ্ৰেণী:লোকবিশ্বাস 
শ্ৰেণী:পৌৰাণিক কথা
মান্দা (, ) বা ধমিনী (, ) হ'ল হিন্দু ধৰ্ম মতে শনিৰ দ্বিতীয় পত্নী আৰু মান্দীৰ মাতৃ তাই এগৰাকী গন্ধৰ্ব কন্যা আৰু ৰাজকুমাৰী তাই হ'ল কলৰ দেৱী তাইৰ নৃত্যই সমগ্ৰ বিশ্বব্ৰহ্মাণ্ডৰ যিকোনো ব্যক্তিক আকৰ্ষণ কৰিব পাৰে কেতিয়াবা, মান্দাক ভাৰতত শনি গ্ৰহৰ ঐশ্বৰিক ৰক্ষক (শনি দেৱ) বুলিও উল্লেখ কৰা হয়

নামকৰণ
মান্দা সৰু থাকোতেই তাইৰ মাতৃ দিব্যংকাৰ মৃত্যু হৈছিল কেঁচুৱা মান্দাক বচাবলৈ চেষ্টা কৰি দিব্যংকাই আসুৰিক সাপৰ লগত যুঁজি নিজৰ প্ৰাণ আহুতি দিছিল চিত্ৰৰথে তাইৰ মৃত্যুত শোক প্ৰকাশ কৰে এই স্মৃতি চিৰস্থায়ী কৰিবলৈ মান্দৰ পিতৃ চিত্ৰৰাথে মান্দাক সৰ্প ধমিনীৰ নামেৰে নামাকৰণ কৰিছিল

স্তুতি
মান্ধদা বা ধমিনী শনিদেৱৰ আগশাৰীৰ পত্নী৷ শনিদেৱৰ পূজাৰ বাবে পত্নীৰ নাম জপ কৰিলে শনি ভগৱানক সন্তুষ্ট কৰাত সহায় হয়

টেলিভিছনত
কালাৰ্ছ টিভিত প্ৰচাৰিত শনি নাটকত ধমিনীক অভিনয় কৰা হৈছিল টিনা দত্তই তাইৰ চৰিত্ৰত অভিনয় কৰিছিল৷

তথ্যসূত্ৰ

শ্ৰেণী:হিন্দু দেৱী
মান্দালয় হৈছে লেখক-সাংবাদিক মৃণাল তালুকদাৰৰ এখন উল্লেখযোগ্য গ্ৰন্থ অসমৰ গঁড়ৰ খড়্গৰ বজাৰ আৰু চোৰাংচিকাৰীৰ আতিগুৰি বিচাৰি লেখকে বিভিন্ন ঠাই ঘূৰিছে আৰু ভ্ৰমণৰ যোগেদি হোৱা অভিজ্ঞতাসমূহৰ পৰা বিষয়টোৰ ওপৰত এক বিশ্লেষণ কিতাপখনত দাঙি ধৰিছে ভ্ৰমণকালত পোৱা বিভিন্ন ঠাইসমূহৰ বুৰঞ্জী,ভৌগোলিক,সামাজিক আৰু ৰাজনৈতিক বিৱৰণো লেখকে সুন্দৰভাৱে কিতাপখনত দাঙি ধৰিছে 
অধ্যায়সমূহ
কিতাপখনত মুঠ বাৰটা অধ্যায় আছে-
 কুনমিং-কুকুৰাকটা
 বাগৰিত গুলী
 চাইনা টাউনত বিফল
 বেংককৰ পৰা গুৱাহাটীলৈ
 আগন্তুক কোন
 নিগনা চিকাৰী
 বাগানৰ পেগোডা
 হেৰাই যোৱা অসমীয়া
 গঁড় বিচাৰি দণ্ডীয়ে দণ্ডীয়ে
 হানয়ত হতাশা
 কুনমিঙত খড়্গ
 দুফালৰ পৰা গুলী
লগতে চাওক
মৌতম

১৯৬২ (গ্ৰন্থ)

তথ্যসূত্ৰ

শ্ৰেণী:অসমীয়া গ্ৰন্থ
মান্য চীনা ভাষা বা মাণ্ডাৰিন বা পুটংঘুৱা বা গুৱয়ু চীন আৰু টাইৱানৰ একমাত্ৰ আনুষ্ঠানিক ভাষা আৰু চিংগাপুৰৰ চাৰিটা আনুষ্ঠানিক ভাষাৰ অন্যতম এই ভাষাৰ উচ্চাৰণ চীনা ভাষাৰ বেইজিং উপভাষাৰ ওপৰত আধাৰিত, শব্দাৱলী উত্তৰ চীনৰ বিভিন্ন চীনা উপভাষাৰ পৰা গ্ৰহণ কৰা আৰু ব্যাকৰণ বিংশ শতিকাৰ আধুনিক চীনা সাহিত্যৰ পৰা গ্ৰহণ কৰা, যিয়ে পূৰ্বৰ শাস্ত্ৰীয় চীনা ভাষাৰ স্থান গ্ৰহণ কৰিলে

অন্য চীনা ভাষীয় প্ৰকাৰসমূহৰ দৰেই মান্য চীনা ভাষাও এটা 'সুৰীয়া ভাষা' দক্ষিণৰ প্ৰকাৰসমূহতকৈ মান্য চীনা ভাষাত কম স্বৰধ্বনি, আৰু অন্তিম ব্যঞ্জনধ্বনি আছে, পিচে অধিক আৰম্ভণিৰ স্বৰধ্বনি আছে অন্য চীনা ভাষাৰ প্ৰকাৰসমূহৰ দৰেই এই ভাষাও এটি বিষয়-ভিত্তিক ভাষা, ইয়াৰ ক্ৰম বিষয়-ক্ৰিয়া-বস্তু

এই ভাষা সৰল চীনা লিপি, পৰম্পৰাগত চীনা লিপি আৰু বিশেষ কাৰণত হান্যু পিন্যিন ৰোমানিকৃত লিপিত লিখা হয়

নাম
চীনা ভাষাত মান্য প্ৰকাৰটোক তলত উল্লেখিত নামেৰে জনা যায়:
 টাইৱানত পুটংঘুৱা () যাৰ অৰ্থ ৰাষ্ট্ৰীয় ভাষা
 মালয়েছিয়া আৰু ছিংগাপুৰত হুৱায়ু (), যাৰ অৰ্থ চীনা ভাষা
 ফিলিপাইন, আমেৰিকা যুক্তৰাষ্ট্ৰ আদিত হান্যু () যাৰ অৰ্থ হানসকলৰ ভাষা

ইংৰাজীত এই ভাষাক সূচাবলৈ চীনা আৰু হংকং চৰকাৰে পুটংঘুৱা,     . "". 2012.  6  2013. পুটংঘুৱা চাইনিজ,     . "   ". 2012.  6  2013. আৰু মাণ্ডাৰিন     . "        ". 21  2011.  6  2013.     . "". 8  2012.   6  2013.     . "-      ". 30  2012.  6  2013.    ,   .    . " ". 24  2013.  6  2013.  .   . "  ". 2012.  6  2013. ,   .   . "  ". 28  2011.  6  2013.  . " , ,  ". 2013.  6  2013.  ব্যৱহাৰ কৰে মালেইছিয়া চৰকাৰে এই ভাষাৰ বাবে মাণ্ডাৰিন ব্যৱহাৰ কৰে      . " :  ".  6  2013.

আগতে অনা-হান চীনা শাসকসকলে এই ভাষা বুজাবলৈ গুৱয়ু ব্যৱহাৰ কৰিছিল পিচে ১৯০৯ চনত চিং ৰাজকীয় শিক্ষা মন্ত্ৰণালয়ে এই ভাষাক বুজাবলৈ আনুষ্ঠানিকভাৱএ গুৱয়ু শব্দ ব্যৱহাৰ কৰিলে আৰু এই ভাষাক নতুন ৰাষ্ট্ৰীয় ভাষা ঘোষণা কৰিলে পুটংঘুৱা নামৰ ব্যৱহাৰো অনানুষ্ঠানিকভাৱে পুৰণি ১৯০৬ চনতেই ঝু ৱেংঝিয়ঙে এই নামৰ ব্যহাৰ কৰিছিল, আধুনিক চীনা ভাষাক অন্য চীনা প্ৰকাৰৰ পৰা বেলেগ কৰিবলৈ

বিংশ শতিকাৰ কোনো কোনো ভাষাবিদৰ বাবে পুটংঘুৱা বা 'সাধাৰণ ভাষা' আছিল গুৱয়ু বা 'ৰাষ্ট্ৰীয় ভাষা'ৰ পৰা পৃথক আগৰটো ৰাষ্ট্ৰীয় সন্মানীয় প্ৰকাৰ, আৰু পিছৰটো আইনী মান সেই সময়ৰ সাধাৰণ ধাৰণাৰ মতে দুয়োটা ভাষা আছিল 'বেলেগ' গুৱয়ুক শাস্ত্ৰীয় চীনা ভাষাৰ ওচৰৰ এটি ভাষা বুলি গণ্য কৰা হৈছিল, আৰয় পুটংঘুৱাক "আধিনিক যুগৰ মানুহৰ সাধাৰণ ভাষা", যাক ৰাইজে ৰাষ্ট্ৰীয় কথিত ভাষাৰ ৰূপত স্বীকাৰ কৰিছিল পুটংঘুৱা শব্দ বাওঁপন্থী নেতা যেনে চু চিউবাই আৰু লু চুনেও ব্যৱহাৰ কৰিছিল ,সেয়ে ১৯৫৬ নত গণপ্ৰজাতন্ত্ৰী চীনৰ চৰকাৰে এই শব্দক মাণ্ডাৰিন ভাষা বুজাবলৈ স্বীকাৰ কৰিলা তাৰ পূৰ্বে চৰকাৰে দুয়োটা শব্দ সলনা-সলনি কৰি ব্যৱহাৰ কৰিছিলে, . (2008) "  (, , )".     , '   

তথ্য সংগ্ৰহ

শ্ৰেণী:ভাষা
শ্ৰেণী:চীন
মানৱ অধিকাৰ দিৱস সমগ্ৰ বিশ্বত প্ৰতিবছৰে ১০ ডিচেম্বৰ তাৰিখে পালন কৰা হয় ৰাষ্ট্ৰসংঘৰ ১৯৪৮ চনৰ ১০ ডিচেম্বৰত, মানৱ অধিকাৰৰ সৰ্বজনীন ঘোষণা (ইউডিএইচআৰ), মানৱ অধিকাৰৰ প্ৰথম বিশ্বব্যাপী ঘোষণা আৰু নতুন ৰাষ্ট্ৰসংঘৰ প্ৰথমটো মুখ্য সফলতাৰ প্ৰতি সন্মান প্ৰদৰ্শন কৰি এই তাৰিখটো মানৱ অধিকাৰ দিৱস হিচাপে বাছনি কৰা হৈছিল মানৱ অধিকাৰ দিৱসৰ আনুষ্ঠানিক স্থাপন ১৯৫৯ চনৰ ৪ ডিচেম্বৰত সাধাৰণ সভাৰ ৩১৭তম সম্পূৰ্ণ সভাত হৈছিল সাধাৰণ সভাই আৱেদন ৪২৩(ভি) ঘোষণা কৰি সকলো সদস্য ৰাজ্য আৰু আন যিকোনো আগ্ৰহী সংগঠনক উপযুক্ত দেখিলে দিনটো উদযাপন কৰিবলৈ আহ্বান জনায়

তাৰিখৰ ভিন্নতা
১৯৪৮ চনৰ পৰা প্ৰতি বছৰে ১০ ডিচেম্বৰ তাৰিখটো যথাযোগ্য মৰ্যাদা ও গুৰুত্বৰ সৈতে বিশ্বব্যাপী মানৱ অধিকাৰ দিৱস হিচাপে পালিত হয় দিৱসটো জাতিসংঘ কৰ্তৃপক্ষৰ দ্বাৰা স্বীকৃত আৰু বিশ্বৰ সৰ্বতে পালিত হয়   কিন্তু, দক্ষিণ আফ্ৰিকাৰ সাৰ্পেভিল গণহত্যাক স্মৰণ কৰি ২১ মাৰ্চৰ দিনটো দক্ষিণ আফ্ৰিকাত মানৱ অধিকাৰ দিৱস হিচাপে পালিত হৈ আহিছে

তথ্যসূত্ৰ

শ্ৰেণী:দিৱসসমূহ
মানৱ অধিকাৰ হৈছে সাৰ্বজনীনভাৱে স্বীকৃতিপ্ৰাপ্ত নৈতিক নীতি বা নীতি যিয়ে মানৱ আচৰণৰ মানদণ্ড স্থাপন কৰে আৰু ইয়াক প্ৰায়ে ৰাষ্ট্ৰীয় আৰু আন্তঃৰাষ্ট্ৰীয় আইন উভয়ৰে দ্বাৰা সুৰক্ষিত কৰা হয় এই অধিকাৰসমূহক অন্তৰ্নিহিত আৰু অবিচ্ছেদ্য বুলি গণ্য কৰা হয়, অৰ্থাৎ ই কেৱল মানুহ হোৱাৰ বাবেই প্ৰতিজন ব্যক্তিৰ অন্তৰ্গত, জাতীয়তা, জাতি, ধৰ্ম, বা আৰ্থ-সামাজিক মৰ্যাদাৰ দৰে বৈশিষ্ট্য নিৰ্বিশেষে জীৱনৰ অধিকাৰ, মত প্ৰকাশৰ স্বাধীনতা, দাসত্বৰ বিৰুদ্ধে সুৰক্ষা, আৰু শিক্ষাৰ অধিকাৰ আদি নাগৰিক, ৰাজনৈতিক, অৰ্থনৈতিক, সামাজিক আৰু সাংস্কৃতিক অধিকাৰৰ এক বিস্তৃত পৰিসৰ সামৰি লোৱা হৈছে

মানৱ অধিকাৰৰ আধুনিক ধাৰণাটোৱে দ্বিতীয় বিশ্বযুদ্ধৰ পিছত উল্লেখযোগ্য প্ৰাধান্য লাভ কৰে, বিশেষকৈ হল'কাষ্টৰ অত্যাচাৰৰ প্ৰতি সঁহাৰি জনাই, যাৰ ফলত ১৯৪৮ চনত ৰাষ্ট্ৰসংঘৰ সাধাৰণ পৰিষদে মানৱ অধিকাৰৰ সাৰ্বজনীন ঘোষণা () গ্ৰহণ কৰে তাৰ পিছত ইউডিএইচআৰে বিশ্বজুৰি এই অধিকাৰসমূহৰ প্ৰসাৰ আৰু সুৰক্ষাৰ বাবে ডিজাইন কৰা অসংখ্য আন্তঃৰাষ্ট্ৰীয় সন্ধি আৰু ৰাষ্ট্ৰীয় আইনক অনুপ্ৰাণিত কৰিছে

সাৰ্বজনীন মানৱ অধিকাৰৰ নীতি বহুলভাৱে গ্ৰহণ কৰা হৈছে যদিও কোনবোৰ অধিকাৰক অগ্ৰাধিকাৰ দিয়া উচিত, ইয়াক কেনেকৈ কাৰ্যকৰী কৰা উচিত আৰু বিভিন্ন সাংস্কৃতিক প্ৰেক্ষাপটত ইয়াৰ প্ৰযোজ্যতা সম্পৰ্কে বিতৰ্ক অব্যাহত আছে সমালোচনা প্ৰায়ে সাংস্কৃতিক আপেক্ষিকতাবাদৰ দৰে দৃষ্টিভংগীৰ পৰা উদ্ভৱ হয়, যিয়ে যুক্তি দিয়ে যে ব্যক্তিগত মানৱ অধিকাৰ সাম্প্ৰদায়িক বা সামূহিকতাবাদী পৰিচয়ক অগ্ৰাধিকাৰ দিয়া সমাজৰ বাবে অনুপযুক্ত, আৰু কিছুমান সাংস্কৃতিক বা পৰম্পৰাগত পদ্ধতিৰ সৈতে সংঘাত হ'ব পাৰে

তথাপিও মানৱ অধিকাৰ আন্তঃৰাষ্ট্ৰীয় সম্পৰ্ক আৰু আইনী কাঠামোত কেন্দ্ৰীয় কেন্দ্ৰবিন্দু হৈয়েই আছে, ৰাষ্ট্ৰসংঘ, বিভিন্ন বেচৰকাৰী সংস্থা, আৰু বিশ্বজুৰি মানৱ অধিকাৰৰ মানদণ্ড নিৰীক্ষণ আৰু বলবৎ কৰাৰ বাবে উৎসৰ্গিত ৰাষ্ট্ৰীয় সংস্থাৰ দৰে প্ৰতিষ্ঠানৰ দ্বাৰা সমৰ্থিত

তথ্যসূত্ৰ

শ্ৰেণী:সমাজ
শ্ৰেণী:সমাজ বিজ্ঞান
মানৱ আৰু দানৱ () ১৯৭১ চনত মুক্তি পোৱা এখন অসমীয়া চলচ্চিত্ৰ কাহিনী, চিত্ৰনাট্য আৰু পৰিচালনা ইন্দুকল্প হাজৰিকা সংলাপ ৰচনা কৰিছিল নাট্যসম্ৰাট প্ৰফুল্ল বৰাই নগাঁৱৰ শ্ৰীকৃষ্ণ ফিল্মছৰ বেনাৰত ছবিখন প্ৰযোজনা কৰিছিল কাশীপ্ৰসাদ বিহানীয়ে

অভিনয় শিল্পী

বিজয় শঙ্কৰ
নিপন গোস্বামী
 বিদ্যা ৰাও
 দীনেশ দাস
পুণ্য দাস
চন্দ্ৰা
অনুপমা ভট্টাচাৰ্য
বিৰিঞ্চি ভট্টাচাৰ্য
পূৰ্ণিমা শৰ্মা পাঠক, 
আভা হাজৰিকা
প্ৰবীন দাস
চম্পা
ৰাণু হাজৰিকা
তৃপ্তি (শিশুশিল্পী) আদি

সঙ্গীত
ছবিৰ সঙ্গীত জীতু-তপন গীত লিখিছে নুৰুল হক আৰু নিৰ্মল প্ৰভা বৰদলৈয়ে মুঠ গীত সাতটা ইয়াৰে এটা হিন্দী ভাষাৰ গীত

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭১ বৰ্ষৰ চলচ্চিত্ৰ
350বিশ্ব মানচিত্ৰত ২০১৩ চনৰ মানৱ উন্নয়ন সূচকাংক (কোৱাৰ্টাইল হিচাপে)
          
350বিশ্ব মানচিত্ৰত মানৱ উন্নয়ন সূচকাংক (২০১২ চনৰ তথ্য অনুসৰি, প্ৰকাশ- ১৪ মাৰ্চ ২০১৩)

মানৱ উন্নয়ন প্ৰতিবেদন হৈছে প্ৰতিবছৰে ৰাষ্ট্ৰসংঘৰ উন্নয়ন আঁচনি (   ) ৰ উদ্যোগত সদস্য ৰাষ্ট্ৰসমূহৰ মানৱ উন্নয়নৰ ওপৰত প্ৰকাশ কৰা প্ৰতিবেদন এই প্ৰতিবেদন পোনপ্ৰথমে প্ৰকাশ কৰা হৈছিল ১৯৯০ চনত পাকিস্তানী অৰ্থনীতিবিদ মেহবুব-উল-হক আৰু ভাৰতীয় অৰ্থনীতিবিদ অমৰ্ত্য সেনৰ উদ্যোগত তাৰ পিছৰে পৰা প্ৰতিবছৰে এই প্ৰতিবেদন প্ৰকাশ কৰি থকা হৈছে এই প্ৰতিবেদন প্ৰকাশ কৰোঁতে কেতবোৰ মানৱ উন্নয়ন সূচকাংক, দৰিদ্ৰতা উন্নয়ন সূচকাংক আৰু লিংগ উন্নয়ন সূচকাংকৰ সহায়ত সদস্য ৰাষ্ট্ৰসমূহৰ মানৱ উন্নয়নৰ গতিবিধিৰ হাৰ পৰীক্ষা কৰা হয় প্ৰতিবছৰে তাৰ ভিত্তিত দেশসমূহৰ এখন তালিকা প্ৰস্তুত কৰা হয় যাৰ পৰা দেশসমূহত মানৱ উন্নয়নৰ হাৰ সম্পৰ্কে জানিব পাৰি উদাহৰণস্বৰূপে, ২০১৪ চনৰ প্ৰতিবেদনত ভাৰতৰ স্থান আছিল ১৩৫ নম্বৰত প্ৰতিবেদনত প্ৰতিবছৰেই একো একোটা মূল বিষয় ৰখা হয় আৰু প্ৰতিবেদনখনৰ নামকৰণো সেই হিচাপেই কৰা হয় ২০১৪ চনৰ প্ৰতিবেদনৰ মূল বিষয় আছিল  '  :    ' 

তথ্য-সূত্ৰ

শ্ৰেণী:অন্যান্য
শ্ৰেণী:অৰ্থনীতি
-     (  2018 ,   2019).
430
মানৱ উন্নয়ন সূচক () হৈছে জীৱন প্ৰত্যাশা, শিক্ষা আৰু জনমূৰি আয়ৰ ভিত্তিত গঢ়ি তোলা এটা সামগ্ৰিক পাৰিসাংখ্যিক মান যাৰ দ্বাৰা বিশ্বৰ দেশসমূহক মানৱ উন্নয়নৰ চাৰিটা স্তৰত ভগোৱা হয় এখন দেশৰ মানৱ উন্নয়ন সূচক বেছি হয় যদিহে দেশখনৰ জীৱন প্ৰত্যাশা বেছি হয়, শিক্ষাৰ মানদণ্ড উন্নত হয় আৰু জনমূৰি মুঠ ঘৰুৱা উৎপাদন অধিক হয় ভাৰতৰ অৰ্থনীতিবিদ অমৰ্ত্য সেন আৰু পাকিস্তানৰ অৰ্থনীতিবিদ মাহবুব উল হকে এই সূচক উলিয়াইছিল যিটো পিছলৈ ৰাষ্ট্ৰসংঘ উন্নয়ন কাৰ্যসূচীৰ দ্বাৰা দেশসমূহৰ উন্নয়ন জুখিবলৈ ব্যৱহাৰ কৰা হয়

মাহবুব উল হকৰ মতে মানুহে জীৱনত হব বিচৰাটো বা কৰিব বিচৰাটো কৰিব পাৰে নে নাই তাৰ ওপৰত এই সূচকটো নিৰ্ভৰ কৰে উদাহৰণস্বৰূপে সুখাদ্য, সুস্বাস্থ্য, শিক্ষা, জীৱিকা, সামাজিক জীৱনত অংশগ্ৰ্হণ আদি এই কথা লক্ষণীয় যে সকলোৰে বাছনি কৰাৰ অধিকাৰ আছে- কোনোবাই ধৰ্মীয় কাৰণত লঘোণে থকা আৰু কিনিবলৈ সামৰ্থ্য নথকা বাবে লঘোণে থকাৰ মাজত বহুত পাৰ্থক্য আছে

দিশসমূহ আৰু গণনা পদ্ধতি
২০১০ চনৰ ৪ নৱেম্বৰত প্ৰকাশ পোৱা মতে তিনিটা দিশ সামৰি লোৱা হৈছে 
দীৰ্ঘ আৰু সুস্বাস্থ্যকৰ জীৱন: জন্মৰ সময়ত জীৱন প্ৰত্যাশা
শিক্ষা সূচক: বিদ্যালয়ত যোৱাৰ গড় বছৰ আৰু বিদ্যালয়ত যোৱাৰ আনুমানিক বছৰ
জীৱন ধাৰণৰ মান: জনমূৰি মুঠ ৰাষ্ট্ৰীয় উৎপাদন

গণনা কৰাৰ উপায়
জীৱন প্ৰত্যাশা সূচক(): 
 
( )- জীৱন প্ৰত্যাশা

-  

জন্মৰ সময়ত জীৱন প্ৰত্যাশা ৮৫ হ'লে জীৱন প্ৰত্যাশা সূচক ১ হ'ব আৰু জন্মৰ সময়ত জীৱন প্ৰত্যাশা ২০ হ'লে জীৱন প্ৰত্যাশা সূচক হ'ব ০ 

শিক্ষা সূচক(): 

-   

2.1 বিদ্যালয়ত যোৱাৰ গড় বছৰ সূচক():     ( ) ()                25                            . : 

২০২৫ চনলৈ এই সূচকটোৰ উচ্চমান ১৫ ধৰা হৈছে 

2.2 বিদ্যালয়ত যোৱাৰ আনুমানিক বছৰ সূচক(): (               ,  ,      .       -    , , - -            -          ' .        18 . (:     (2010).    . . .)
 
 (    )- বিদ্যালয়ত যোৱাৰ গড় বছৰ সূচক
 
 (    )- বিদ্যালয়ত যোৱাৰ আনুমানিক বছৰ সূচক

3. আয় সূচক(): 
-  

জনমূৰি মুঠ ঘৰুৱা উৎপাদন ৭৫০০০ ডলাৰ হ'লে আয় সূচক হ'ব ১ আৰু ১০০ ডলাৰ হ'লে আয় সূচক ০ হ'ব 

মানৱ উন্নয়ন সূচক হৈছে ওপৰৰ গোটেইকেইটা সূচকৰ গুণোত্তৰ প্ৰগতি

লগতে চাওক
 মানৱ উন্নয়ন সূচক অনুযায়ী দেশৰ তালিকা

 তথ্যসূত্ৰ 

শ্ৰেণী:অৰ্থনীতি
মানৱ উপস্থ () বা গুপ্তাংগ বা লিংগ পুৰুষৰ বাহ্যিক যৌনাংগ শুক্ৰাণু-নিৰ্গমদ্বাৰ (), মৈথুনাংগৰ লগতে সাধাৰণভাৱে প্ৰস্ৰাৱ ত্যাগৰ নলী হিচাপে উপস্থ ব্যৱহৃত হয় উপস্থৰ মূল অংশকেইটা হ'ল আন্তঃ ভাগ (), গা ভাগ () আৰু আৱৰণী কলা () যিহেৰে উপস্থৰ দাণ্ডি () অংশৰ ছাল আৰু উপস্থৰ সন্মুখ অংশ ঢাক খাই থকা ছাল ()-ৰ গঠন হয় উপস্থৰ গা ভাগ তিনি তৰপীয়া কলাৰে নিৰ্মিত, ওপৰৰ ফালে দুই তৰপ  আৰু দুয়োৰ মাজত তলৰ ফালে  কলা দেখা যায় মানৱ উপস্থত লিংগাস্থি () নাথাকে, কিন্তু অন্যান্য প্ৰায় সকলো স্তনপায়ী প্ৰাণী আৰু সকলো বন-মানুহৰ উপস্থত এডাল অস্থি বা হাড় থাকে যি ইয়াক স্থায়ী ভাবে কঠিন কৰি ৰাখে পুৰুষৰ ইউৰেথ্ৰা উপস্থৰ মাজেৰে গৈ প্ৰ'ষ্টেত গ্ৰন্থিত বীৰ্যনলীৰ লগতো সংযুক্ত হয় ফলত উপস্থৰ ভিতৰেদি থকা মূত্ৰনলীয়েদি প্ৰস্ৰাৱ আৰু বীৰ্য দুয়োটা প্ৰবাহিত হয় উপস্থৰ শেষাংশত মূত্ৰনলীৰ খোলা বিন্ধাটোক ম্যেতেচ () বুলি কোৱা হয় যিহেৰে প্ৰস্ৰাৱ আৰু বীৰ্য দুয়োটা শৰীৰৰ পৰা বাহিৰ হয় 

উপস্থৰ আধাৰ অংশত মূত্ৰনলীৰ লগত কৌপাৰ গ্ৰন্থিদ্বয়ৰ () পৰা অহা নলীৰো সংযোজন হয় যি নলীৰে যৌন উত্তেজনাৰ সময়ত ক্ষাৰকীয় শ্লেষ্মাৰ প্ৰাক-ক্ষৰণ ঘটে এই কাৰ্যই মূল মূত্ৰনলীদালৰ ভিতৰ অংশ মসৃণ কৰে আৰু লগতে তাত থাকিব পৰা অৱশিষ্ট আম্লিক প্ৰস্ৰাৱক:..16-2. প্ৰশমিত কৰি নলীদাল পৰিষ্কাৰ কৰে যাতে তেনে প্ৰস্ৰাৱে মূল-স্খলনৰ সময়ত ওলাই অহা শুক্ৰাণু () সমূহক নষ্ট কৰিব নোৱাৰে

উপস্থৰ অংশসমূহ
550মানৱৰ অভ্যন্তৰীণ গঠন

উপস্থৰ গঠন
উপস্থৰ গঠন বিভিন্ন সিৰা-উপশিৰা আদিৰে গঠিত 
550উপস্থ দণ্ডৰ গঠন

উপস্থৰ স্তম্ভন

লিংগ স্তম্ভন বা লিংগৰ উত্থান বা লিংগ স্ফীতি হৈছে এক শাৰীৰিক পৰিঘটনা য'ত লিংগ দৃঢ়, কঠিন আৰু আকাৰত ডাঙৰ হৈ পৰে লিংগৰ উত্থন এক মানসিক আৰু শাৰীৰিক অন্তঃস্ৰাৱী কাৰকৰ জটিল আন্তঃক্ৰিয়াৰ ফল, আৰু প্ৰায়ে যৌন প্ৰৰোচন বা যৌন আকৰ্ষণৰ সৈতে সম্পৰ্কিত হয়, যদিও লিংগৰ উত্থান স্বতঃস্ফূৰ্ত হ'ব পাৰে যেনে ৰাতি শুই থকাৰ সময়ত কেইবাবাৰো আপোনা-আপুনিকৈ লিংগৰ উত্থান ঘটে যৌন প্ৰৰোচনৰ ফলত লিংগলৈ প্ৰৱাহিত হোৱা ৰক্তৰ বাবে লিংগৰ আকাৰ দৈঘ্য বাঢ়ি যায় টোপনিৰ সময়ত বা পুৱা শুই উঠাৰ সময়ত লিঙ্গটো কঠিন হৈ পৰিব পাৰে ইয়াক এনপিটি () বুলি কোৱা হয়   ,    - 2004. .32

প্ৰত্যেক মানুহৰ ক্ষেত্ৰত স্তম্ভিত লিংগৰ আকৃতি, কোণ আৰু দিশ ইত্যাদি ভিন্ন ভিন্ন হ'ব পাৰে লিংগৰ আকাৰ উত্থানৰ সময়ত দুগুণ বা তিনি গুন বৃদ্ধি হ'ব পাৰে শিথিল লিংগৰ দৈৰ্ঘ্যৰ পৰা এইটো অনুমান কৰিব পৰা নাযায় যে কঠিন অৱস্থাত ইয়াৰ প্ৰকৃত দৈঘ্য কিমান হ'ব পাৰে কিছুমান সৰু শিথিল লিংগ কঠিন অৱস্থাত বহু দীঘল হয়, আনহাতে কিছুমান দীঘল শিথিল লিংগ তুলনামূলকভাৱে কম বিকশিত হয় 

সংস্কৃতিত লিংগ
সংস্কৃতিত লিংগ সম্পৰ্কীয় ধাৰণা ভিন্ন হাও-শপনিৰ পৰা লিংগ পূজালৈকে বিভিন্ন ক্ৰিয়াকাণ্ডত লিংগৰ উল্লখ পোৱা যায়:    , :..2011-01-04---

তথ্য সংগ্ৰহ

শ্ৰেণী:শৰীৰতত্ত্ব
শ্ৰেণী:মানৱ বিজ্ঞান
শ্ৰেণী:মানৱ যৌনতা
মানৱ ডেকা (( ২০২১ চনৰ নিৰ্বাচনত বিজেপিৰ হৈ লখিমপুৰ সমষ্টিৰ পৰা  নিৰ্বাচিত হোৱা অসম বিধানসভাৰ সদস্য৷ নিৰ্বাচনী আয়োগত দাখিল কৰা নিৰ্বাচনী শপতনামা অনুসৰি তেওঁৰ পেছা হল: চুক্তি আৰু যোগান মানৱ ডেকাৰ শিক্ষাগত অৰ্হতা হ'ল- স্নাতক আৰু বয়স ৪৫ বছৰ

তেওঁৰ মুঠ ঘোষিত সম্পত্তি ৫.৬ কোটি টকা, ইয়াৰে ১.৬ কোটি টকা অস্থাৱৰ সম্পত্তি আৰু ৪.১ কোটি টকা স্থাৱৰ সম্পত্তি হিচাপে অন্তৰ্ভুক্ত কৰা হৈছে তেওঁৰ মুঠ ঘোষিত আয় ১৬.৯ লাখ টকা, ইয়াৰ ভিতৰত ৬.৬ লাখ টকা নিজা-আয় মানব ডেকাৰ মুঠ  ঋণ ২.৬ কোটি টকা ভাৰতীয় জাতীয় কংগ্ৰেছ দ'লৰ ড জয় প্ৰকাশ দাসক পৰাস্ত কৰি তেওঁ ৭০,৩৮৭টা ভোটত জয়লাভ কৰিছিল 

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
ভূগোলৰ এটা প্ৰধান ভাগ হৈছে মানৱ ভূগোল ইয়াত মূলতঃ মানুহ আৰু পৰিৱেশৰ আন্তঃসম্পৰ্কৰ ভৌগোলিক  অধ্যয়ন কৰা হয় মানৱীয় কাম কাজক কেন্দ্ৰ কৰি ভূগোলৰ এইটো শাখাৰ জন্ম হৈছে জাৰ্মান ভূগোলবিদ ফ্ৰেডৰিক ৰাটজেলক মানৱ ভূগোলৰ পিতৃ বুলি কোৱা হয় 

পৰিসৰ
মানুহৰ ক্ৰিয়া কলাপ,অৰ্হতা আৰু ধ্যান -ধাৰণা প্ৰভৃতিৰ লগত প্ৰাকৃতিক পৰিৱেশৰ আন্তঃসম্পৰ্ক আৰু সকলোধৰণৰ মানৱীয় ক্ৰিয়াকাণ্ডৰ ক্ষেত্ৰীয় তথা কালানুক্ৰমিক লক্ষণসমূহ মানৱ ভূগোলৰ পৰিসৰৰ অন্তৰ্ভুক্ত 

দাৰ্শনিক দৃষ্টিভংগী
 মানৱ ভূগোলৰ মুখ্য দৃষ্টিভংগী দুটা হ'ল 
পৰিৱেশ নিৰ্ণয়বাদ
নিৰ্ণয়বাদৰ মতে, প্ৰাকৃতিক পৰিৱেশৰ দ্বাৰা জীৱজগত নিয়ন্ত্ৰিত হৈ আছে প্ৰাকৃতিক পৰিৱেশ অঞ্চলভেদে ভিন ভিন হোৱাৰ বাবেই পৃথিৱীৰ বিভিন্ন অঞ্চলৰ মানুহৰ কৰ্মৰাজীতো ভিন্নতা দেখা যায় আমেৰিকাৰ ভূগোলবিদ এলেন চাৰ্চিল চেম্পলে এই মতবাদ প্ৰৱৰ্তন কৰিছিল মেকিণ্ডাৰ,ডেভিচ, ৰবাৰ্ট মিল আদি অন্য ভূগোলবিদ সকলেও  এই মতবাদ সমৰ্থন কৰিছিল 
সম্ভাব্যবাদ
সম্ভাব্যবাদৰ মতে ,মানুহে পৃথিৱীত নিজৰ বাঞ্ছিত পৰিৱেশ নিজেই গঢ় দিব পাৰে নিজৰ সুবিধাৰ্থে মানুহে প্ৰাকৃতিক পৰিৱেশৰ সাল সলনি কৰি ব্যৱহাৰৰ উপযোগী কৰি লয় ঘৰ-দুৱাৰ, ৰাস্তা ,দলং,খেতিপথাৰ,উদ্যোগ-প্ৰতিষ্ঠান, যান-বাহন আদি সকলোবোৰ এই সম্ভাব্যতাৰ ফলাফল ফ্ৰান্সৰ ভূগোলবিদপল-ভিডেল-ডি-লা-ব্লাচি সম্ভাব্যবাদৰ প্ৰৱৰ্তক আছিল মূলত দ্বিতীয় বিশ্বযুদ্ধৰ পাছৰ পৰা এই মতবাদে গা কৰি উঠিছিল 

এই দুটা দৃষ্টিভংগীৰ উপৰিও নৱ্যনিৰ্ণয় বাদ নামেৰে অন্য এটা দৃষ্টিভংগী গ্ৰীফিট টেইলৰ নামৰবৃটিশ ভূগোলবিদ এজনে প্ৰৱৰ্তন কৰিছিল তেওঁৰ মতে প্ৰকৃতিপ্ৰদত্ত সম্ভাৱনাৰ পৰিসৰতহে মানুহে নিজ সামৰ্থৰে পৰিৱেশৰ সাল-সলনি কৰিব পাৰে প্ৰকৃতিৰ অনিষ্ট ঘটিলে মানুহৰ উন্নতিতো অন্তৰায় ঘটে 

মানৱ ভূগোলৰ প্ৰধান শাখা উপশাখা সমূহ
জনসংখ্যা ভূগোল
ভূগোলৰ যি শাখাত কোনো এখন ঠাই বা ৰাষ্ট্ৰৰ জনসংখ্যা, জনসংখ্যাৰ গাঠনি, জনসংখ্যাৰ বৃদ্ধিৰ হাৰ, জন্ম-মৃত্যুৰ হাৰ, লিংগ অনুপাত, সাক্ষৰতা আদিবোৰ পুংখানুপুংখ ভাৱে অধ্যয়ন কৰা হয়, ভূগোলৰ সেই শাখাটোকে জনসংখ্যা ভূগোল বোলে

পৌৰ ভূগোল
ভূগোলৰ এই শাখাত নগৰ-মহানগৰ আদিৰ বিভিন্ন দিশ, যেনে- নগৰীয়া অঞ্চলৰ জনগাঁথনি, জনসংখ্যা, ঘনত্ব, বিতৰণ, নগৰ পৰিচালনা, উন্নয়নৰ পৰিকল্পনা, আদিৰ বিষয়ে বৈজ্ঞানিক দৃষ্টিভঙ্গীৰে পুংখানুপুংখ ভাৱে অধ্যয়ন কৰে, ভূগোলৰ সেই শাখাটোক পৌৰ ভূগোল বা নগৰীয়া ভূগোল বোলে
অৰ্থনৈতিক ভূগোল
কৃষি ভূগোল
উদ্যোগ ভূগোল
বাণিজ্য ভূগোল
পৰ্যটন ভূগোল
আচৰণ ভূগোল
কল্যাণ ভূগোল 
সমাজ ভূগোল
সাংস্কৃতিক ভূগোল
ঐতিহাসিক ভূগোল
চিকিৎসা ভূগোল
ভূ-ৰাজনীতি
লিংগৰ ভূগোল
ৰাজনৈতিক ভূগোল
নিৰ্বাচন ভূগোল
প্ৰতিৰক্ষা ভূগোল
প্ৰশাসন ভূগোল

শ্ৰেণী:ভূগোল
মানৱ মস্তিষ্ক ( ) মানুহৰ স্নায়ু তন্ত্ৰৰ প্ৰধান অংগ ই মূৰৰ ভিতৰত অৱস্থিত আৰু ইয়াক কৰোটিয়ে আৱৰি থাকে ইয়াৰ সাধাৰণ গঠন আন স্তন্যপায়ী প্ৰাণীবোৰৰ মগজুৰ দৰে একে, কিন্তু চেৰিব্ৰেল কৰ্টেক্স অধিক বিকশিত ডাঙৰ প্ৰাণী যেনে তিমি আৰু হাতীৰ মগজুৰ আকাৰ ডাঙৰ, কিন্তু দেহৰ আকাৰৰ জোখক সামৰি আপেক্ষিক মস্তিষ্ক আকাৰ চালে মানুহৰ মগজু ডলফিনতকৈ প্ৰায় দুগুণ আৰু চিম্পাঞ্জীতকৈ প্ৰায় তিনিগুণ ডাঙৰ চেৰিব্ৰেল কৰ্টেক্স, বিশেষকৈ অগ্ৰ পিণ্ডই ( ) মস্তিষ্কৰ অধিক অংশ অধিকাৰ কৰে এই পিণ্ড আত্ম-নিয়ন্ত্ৰণ, পৰিকল্পনা, যুক্তি, বিমূৰ্ত ভাৱ আদি কাৰ্য সমাধা কৰে দেখা পোৱা কাৰ্যত জড়িত মগজুৰ অংশ মানুহৰ ক্ষেত্ৰত আন প্ৰাণীতকৈ বহু ডাঙৰ 

মস্তিষ্কৰ অধিক অংশ আৱৰি চেৰিব্ৰেল কৰ্টেক্স নামৰ স্নায়ু কলাৰ এটা মোটা স্তৰ থাকে একে আয়তনতে পৃষ্ঠাভাগৰ কালি বৃদ্ধি কৰিবলৈ এই স্তৰটোত বহু ভাঁজ থাকে ভাঁজবোৰৰ শৈলী সকলোৰে মহজুতে প্ৰায় একেই, মাত্ৰ সৰু-সুৰা বিভিন্নতা থাকে কৰ্টেক্সক চাৰিটা পিণ্ডক ভগোৱা হৈছে  অগ্ৰ পিণ্ড ( ), পাৰ্শ্ব পিণ্ড ( ), নিম্ন পাৰ্শ্বীয় পিণ্ড ( ), আৰু নিম্ন পৃষ্ঠীয় পিণ্ড ( ) কিছুমান শ্ৰেণীবিভাজনত লিম্বিক পিণ্ড আৰু ইন্চুলাৰ কৰ্টেক্সকো অন্তৰ্ভুক্ত কৰা হয় প্ৰতিটো পিণ্ডতে অসংখ্য কৰ্টিকেল স্থান আছে যিবোৰে দেখা, চলন, ভাষা আদি ভিন্ন কাৰ্য সমাধা কৰে কৰ্টেক্সৰ বাওঁ আৰু সোঁফালটোৰ অবয়ব প্ৰায় একেই আৰু বেছিভাগ কৰ্টিকেল স্থান দুয়োফালতে থাকে কিন্তু কিছুমান স্থান যেনে ভাষাৰ লগত জড়িত স্থানসমূহে এটা ফালে অধিক সক্ৰিয়তা দেখুৱায় প্ৰায়বোৰ মানুহৰে মগজুৰ বাওঁফালটো ভাষাৰ ক্ষেত্ৰত প্ৰভাৱী () আৰু সোঁফালটোৱে ন্যূনতম সক্ৰিয়তা দেখুৱায় আনহাতে দৃশ্য-স্থান ক্ষমতাৰ (- ) বাবে সাধাৰণতে সোঁফালটো প্ৰভাৱী 

মগজুক কৰোটিৰ শকত হাড়ে সুৰক্ষা দিয়ে, চেৰিব্ৰ'স্পাইনেল ৰসে ওপঙাই ৰাখে আৰু ৰক্ত-মস্তিষ্ক প্ৰতিবন্ধক-এ ( ) তেজৰ সাধাৰণ প্ৰৱাহৰ পৰা আঁতৰাই ৰাখে তথাপিও মানুহৰ মস্তিষ্কৰ নানা ক্ষতি আৰু ৰোগ হ'ব পাৰে যেনে শাৰীৰিকভাৱে মূৰৰ আঘাত, ষ্ট্ৰ'ক বা নিউৰ'টক্সিনৰ দৰে কাম কৰা ৰাসায়নিক পদাৰ্থই মগজুৰ ক্ষতি কৰে জৈৱিক প্ৰতিবন্ধকে বাধা দিয়া বাবে মগজুৰ সংক্ৰমণ সতকাই নহয় নিউৰ'ডিজেনেৰেটিভ ৰোগ যেনে পাৰ্কিন্ছন্ছ ৰোগ আৰু আল্ঝেইমাৰ্ছ ৰোগৰ ফলতো মগজুৰ ক্ষতি হয় মগজুত টিউমাৰ হোৱাও দেখা যায় 

মগজুৰ অধ্যয়নৰ বাবে ব্যৱহাৰ কৰা কৌশল মানুহ আৰু অন্য প্ৰাণীৰ বাবে একে নহ'ব পাৰে মানুহৰ মগজুৰ অধ্যয়নৰ বাবে চিকিৎসা বিজ্ঞানত "ফাংচনেল নিউৰ'ইমেজিং" আৰু "ইলেক্ট্ৰ'এন্চেফাল'গ্ৰাফী" আদি ব্যৱহাৰ হয় মানৱ মস্তিষ্কৰ সম্পূৰ্ণ কাৰ্যপ্ৰণালী বুজি পোৱাটো আধুনিক স্নায়ুবিজ্ঞানৰ বাবে এক প্ৰত্যাহ্বান 

তথ্যসূত্ৰ

গ্ৰন্থপঞ্জী

 
 
 ,  .   . . (2005). .  .  0-8053-7171-0
 
 
 
 
 
 
 
 ,   (2011),  - :  '      . . .   .
 ,  (1999).  . .  0-688-17060-9
 ,  . (2000).  :    .  .  0-7167-3226-2
 
 

বাহ্যিক সংযোগ

     
    
 -    
    
    3  

শ্ৰেণী:শৰীৰস্থান
শ্ৰেণী:শৰীৰতত্ত্ব